ai4bharat/Pralekha huggingface dataset:
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਸਾਂਸਦ ਸਥਾਨਕ ਖੇਤਰ ਵਿਕਾਸ ਯੋਜਨਾ  ਦੇ ਲਾਗੂਕਰਣ ਦਾ ਮੁਲਾਂਕਣ
ਸੰਸ਼ੋਧਿਤ ਸਾਂਸਦ ਸਥਾਨਕ ਖੇਤਰ ਵਿਕਾਸ ਯੋਜਨਾ  ਦਿਸ਼ਾ-ਨਿਰਦੇਸ਼, 2023 ਦੇ ਅਨੁਸਾਰ ਮਾਣਯੋਗ ਸਾਂਸਦਾਂ ਨੂੰ ਉਨ੍ਹਾਂ ਕੰਮਾਂ ਦੀ ਚੋਣ ਕਰਨ ਵਿੱਚ ਛੂਟ ਦਿੱਤੀ ਗਈ ਹੈ ਜਿਨ੍ਹਾਂ ਨੂੰ ਐੱਮਪੀਲੈਡ ਯੋਜਨਾ ਦੇ ਤਹਿਤ ਸੰਚਾਲਿਤ ਕੀਤਾ ਜਾ ਸਕਦਾ ਹੈ ਕਿ ਇਸ ਨਾਲ ਸਮਾਜ ਦੇ ਵੱਡੇ ਪੈਮਾਨੇ ‘ਤੇ ਲੋਕ ਹਿੱਤ ਲਈ ਟਿਕਾਊ ਲੋਕ ਸੰਪਤੀਆਂ ਦਾ ਸਿਰਜਣ ਕੀਤਾ ਜਾਂਦਾ ਹੈ। ਐੱਮਪੀਲੈਡਸ ਦਿਸ਼ਾ-ਨਿਰਦੇਸ਼ 2023 ਦੇ ਸੰਧੀ-VIII ਵਿੱਚ ਦਿੱਤੀ ਗਈ ਸੰਕੇਤਕ ਸੂਚੀ ਵਿੱਚ ਉਲੇਖਿਤ ਨਹੀਂ ਕੀਤੇ ਗਏ ਲੋਕ ਉਪਯੋਗਿਤਾ ਦੇ ਕੰਮਾਂ ਨੂੰ ਦਿਸ਼ਾ-ਨਿਰਦੇਸ਼ਾਂ ਦੇ ਅਧਿਆਏ-5 ਵਿੱਚ ਦਿੱਤੀ ਗਈ ਯੋਜਨਾ ਦੀ ਪ੍ਰਕਿਰਿਆ ਅਤੇ ਸਾਰੇ ਸਿਧਾਂਤਾਂ ਦੇ ਅਧੀਨ ਕਿਸੇ ਸਾਂਸਦ ਦੀਆਂ ਸੰਸਤੁਤੀਆਂ ‘ਤੇ ਸੂਚੀ ਵਿੱਚ ਜੋੜਿਆ ਜਾ ਸਕਦਾ ਹੈ।
ਸਰਕਾਰ ਸਾਂਸਦ ਸਥਾਨਕ ਖੇਤਰ ਵਿਕਾਸ ਯੋਜਨਾ  ਦੇ ਲਾਗੂਕਰਣ ਦਾ ਮੁਲਾਂਕਣ ਕਰਦੀ ਹੈ।
ਐੱਮਪੀਲੈਡ ਯੋਜਨਾ ਦੇ ਲਾਗੂਕਰਣ ਦਾ ਅੰਤਿਮ ਮੁਲਾਂਕਣ ਵਰ੍ਹੇ 2021 ਵਿੱਚ ਕੀਤਾ ਗਿਆ ਸੀ ਜਿਸ ਵਿੱਚ ਮੰਤਰਾਲੇ ਨੇ ਦੇਸ਼ ਭਰ ਵਿੱਚ 216 ਜ਼ਿਲ੍ਹਿਆਂ ਵਿੱਚ ਤਾਰੀਖ 01 ਅਪ੍ਰੈਲ 2014 ਤੋਂ 31 ਮਾਰਚ 2019 ਤੱਕ ਦੀ ਮਿਆਦ ਦੇ ਦੌਰਾਨ ਸ੍ਰਜਿਤ ਐੱਮਪੀਲੈਡਸ ਕੰਮਾਂ ਦਾ ਤੀਸਰੇ ਪੱਖ ਦੁਆਰਾ ਮੁਲਾਂਕਣ ਕੀਤਾ ਗਿਆ ਸੀ ।
ਮੁਲਾਂਕਣ ਦੀ ਅੰਤਮ ਰਿਪੋਰਟ ਵਿੱਚ ਨਿਹਿਤ ਜੋ ਸੰਸਤੁਤੀਆਂ ਵਿਵਹਾਰਿਕ ਅਤੇ ਯੋਜਨਾ ਦੇ ਉਦੇਸ਼ਾਂ ਦੇ ਅਨੁਰੂਪ ਪਾਈ ਗਈ ਉਨ੍ਹਾਂ ਨੂੰ ਸੋਧ ਕੇ ਐੱਮਪੀਲੈਡਸ ਦਿਸ਼ਾ-ਨਿਰਦੇਸ਼ 2023 ਵਿੱਚ ਸ਼ਾਮਿਲ ਕੀਤਾ ਗਿਆ ਹੈ ।
ਇਹ ਜਾਣਕਾਰੀ ਅੰਕੜਾ ਅਤੇ ਪ੍ਰੋਗਰਾਮ ਲਾਗੂਕਰਣ ਰਾਜ ਮੰਤਰੀ , ਯੋਜਨਾ ਮੰਤਰਾਲਾ ਰਾਜ ਮੰਤਰੀ  ਅਤੇ ਕਾਰਪੋਰੇਟ ਮਾਮਲੇ ਰਾਜ ਮੰਤਰੀ ਸ਼੍ਰੀ ਰਾਓ ਇੰਦਰਜੀਤ ਸਿੰਘ ਨੇ ਲੋਕ ਸਭਾ ਵਿੱਚ ਪੁੱਛੇ ਗਏ ਇੱਕ ਪ੍ਰਸ਼ਨ ਦੇ ਜਵਾਬ ਵਿੱਚ ਦਿੱਤੀ।
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਨੈਸ਼ਨਲ ਬਾਇਓਐਨਰਜੀ ਪ੍ਰੋਗਰਾਮ ਤਹਿਤ 6 ਬਾਇਓਸੀਐੱਨਜੀ ਪਲਾਂਟ ਅਤੇ 11,100 ਤੋਂ ਵੱਧ ਛੋਟੇ ਬਾਇਓਗੈਸ ਪਲਾਂਟ ਚਾਲੂ ਕੀਤੇ
ਕੇਂਦਰੀ ਨਵੀਂ ਅਤੇ ਅਖੁੱਟ ਊਰਜਾ ਅਤੇ ਬਿਜਲੀ ਮੰਤਰੀ ਨੇ ਦੱਸਿਆ ਹੈ ਕਿ ਨਵੀਂ ਅਤੇ ਅਖੁੱਟ ਊਰਜਾ ਮੰਤਰਾਲੇ ਨੇ ਨਵੰਬਰ, 2022 ਵਿੱਚ 01.04.2021 ਤੋਂ 31.03.2026 ਦੀ ਮਿਆਦ ਲਈ ਰਾਸ਼ਟਰੀ ਬਾਇਓਐਨਰਜੀ ਪ੍ਰੋਗਰਾਮ  ਨੂੰ ਸੂਚਿਤ ਕੀਤਾ ਸੀ। ਇਹ ਪ੍ਰੋਗਰਾਮ 1715 ਕਰੋੜ ਰੁਪਏ ਦੇ ਬਜਟ ਖਰਚੇ ਨਾਲ ਦੋ ਪੜਾਵਾਂ ਵਿੱਚ ਲਾਗੂ ਕੀਤਾ ਜਾਵੇਗਾ। ਪਹਿਲੇ ਪੜਾਅ ਦਾ ਬਜਟ 858 ਕਰੋੜ ਰੁਪਏ ਹੈ। ਇਹ ਪ੍ਰੋਗਰਾਮ ਬਾਇਓਐਨਰਜੀ ਪਲਾਂਟਾਂ ਦੀ ਸਥਾਪਨਾ ਲਈ ਕੇਂਦਰੀ ਵਿੱਤੀ ਸਹਾਇਤਾ  ਪ੍ਰਦਾਨ ਕਰਦਾ ਹੈ।
31.07.2023 ਤੱਕ ਛੇ ਬਾਇਓਸੀਐਨਜੀ ਪਲਾਂਟ ਅਤੇ 11,143 ਛੋਟੇ ਬਾਇਓਗੈਸ ਪਲਾਂਟ ਚਾਲੂ ਕੀਤੇ ਗਏ ਹਨ, ਜਿਨ੍ਹਾਂ ਲਈ 02.11.2022 ਨੂੰ ਨੋਟੀਫਾਈ ਕੀਤੇ ਐੱਨਬੀਪੀ ਦਿਸ਼ਾ-ਨਿਰਦੇਸ਼ਾਂ ਦੇ ਤਹਿਤ ਮਨਜ਼ੂਰੀਆਂ ਜਾਰੀ ਕੀਤੀਆਂ ਗਈਆਂ ਹਨ। ਇਨ੍ਹਾਂ ਪਲਾਂਟਾਂ ਦੇ ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼-ਵਾਰ ਵੇਰਵੇ ਹੇਠਾਂ ਦਿੱਤੇ ਗਏ ਹਨ:
ਲੜੀ ਨੰ
ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼
2.11.2022 ਨੂੰ ਨੋਟੀਫਾਈ ਕੀਤੇ ਐੱਨਬੀਪੀ ਦਿਸ਼ਾ-ਨਿਰਦੇਸ਼ਾਂ ਅਧੀਨ ਚਾਲੂ ਕੀਤੇ ਗਏ ਪਲਾਂਟਾਂ ਦੀ ਗਿਣਤੀ ਅਤੇ ਮਨਜ਼ੂਰੀਆਂ
ਛੋਟੇ ਬਾਇਓ ਗੈਸ ਪਲਾਂਟਾਂ ਦੀ ਸੰਖਿਆ
ਬਾਇਓਸੀਐੱਨਜੀ ਪਲਾਂਟਾਂ ਦੀ ਗਿਣਤੀ
1
ਆਂਧਰ ਪ੍ਰਦੇਸ਼
30
0
2
ਬਿਹਾਰ
9
0
3
ਛੱਤੀਸਗੜ੍ਹ
118
0
4
ਗੋਆ
11
0
5
ਗੁਜਰਾਤ
224
0
6
ਹਰਿਆਣਾ
43
0
7
ਕਰਨਾਟਕ
2488
0
8
ਕੇਰਲ
683
0
9
ਮੱਧ ਪ੍ਰਦੇਸ਼
2083
0
10
ਮਹਾਰਾਸ਼ਟਰ
4167
3
11
ਉੜੀਸਾ
96
0
12
ਪੰਜਾਬ
835
1
13
ਰਾਜਸਥਾਨ
20
0
14
ਤਾਮਿਲਨਾਡੂ
46
1
15
ਉੱਤਰ ਪ੍ਰਦੇਸ਼
126
1
16
ਉਤਰਾਖੰਡ
164
0
ਕੁੱਲ
11143
6
ਰਾਸ਼ਟਰੀ ਬਾਇਓਐਨਰਜੀ ਪ੍ਰੋਗਰਾਮ ਹੋਰ ਗੱਲਾਂ ਦੇ ਨਾਲ ਊਰਜਾ ਉਤਪਾਦਨ ਲਈ ਬਾਇਓਮਾਸ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਦਾ ਹੈ, ਜਿਵੇਂ ਕਿ ਵਾਧੂ ਖੇਤੀ ਰਹਿੰਦ-ਖੂੰਹਦ, ਖੇਤੀ-ਅਧਾਰਤ ਉਦਯੋਗਿਕ ਰਹਿੰਦ-ਖੂੰਹਦ, ਉਦਯੋਗਿਕ ਲੱਕੜ ਦੀ ਰਹਿੰਦ-ਖੂੰਹਦ, ਜੰਗਲ ਦੀ ਰਹਿੰਦ-ਖੂੰਹਦ, ਊਰਜਾ ਪਲਾਂਟੇਸ਼ਨ ਅਧਾਰਤ ਬਾਇਓਮਾਸ ਆਦਿ ਅਤੇ ਇਸ ਲਈ ਜੰਗਲਾਂ ਦੀ ਕਟਾਈ ਦਾ ਖਤਰਾ ਪੈਦਾ ਨਹੀਂ ਹੋਵੇਗਾ।
ਇਹ ਜਾਣਕਾਰੀ ਕੇਂਦਰੀ ਨਵੀਂ ਅਤੇ ਅਖੁੱਟ ਊਰਜਾ ਅਤੇ ਬਿਜਲੀ ਮੰਤਰੀ ਸ਼੍ਰੀ ਆਰ ਕੇ ਸਿੰਘ ਨੇ 10 ਅਗਸਤ, 2023 ਨੂੰ ਲੋਕ
ਸਭਾ ਵਿੱਚ ਇੱਕ ਸਵਾਲ ਦੇ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਹਿਲਵਾਨ ਅਮਨ ਸਹਿਰਾਵਤ  ਨੂੰ ਏਸ਼ਿਆਈ ਖੇਡਾਂ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ਿਆਈ ਖੇਡਾਂ ਵਿੱਚ ਪੁਰਸ਼ਾਂ ਦੇ 57 ਕਿਲੋਗ੍ਰਾਮ ਭਾਰ ਵਰਗ ਦੀ ਕੁਸ਼ਤੀ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਪਹਿਲਵਾਨ ਅਮਨ ਸਹਿਰਾਵਤ  ਨੂੰ ਵਧਾਈਆਂ ਦਿੱਤੀਆਂ।
ਉਨ੍ਹਾਂ ਨੇ ਸਹਿਰਾਵਤ ਦੀ ਤਕਨੀਕ ਦੇ ਅਸਾਧਾਰਣ ਪ੍ਰਦਰਸ਼ਨ ਦੀ ਸ਼ਲਾਘਾ ਕੀਤੀ, ਜਿਸ ਨਾਲ ਇਹ ਅਦਭੁਤ ਉਪਲਬਧੀ ਹਾਸਲ ਹੋਈ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ:
"ਪੁਰਸ਼ਾਂ ਦੀ ਕੁਸ਼ਤੀ ਦੇ 57 ਕਿਲੋਗ੍ਰਾਮ ਭਾਰ ਵਰਗ ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਅਮਨ ਸਹਿਰਾਵਤ  ਨੂੰ ਬਹੁਤ-ਬਹੁਤ ਵਧਾਈਆਂ! ਤਕਨੀਕ ਦੇ ਅਸਾਧਾਰਣ ਪ੍ਰਦਰਸ਼ਨ ਦੇ ਦਮ ‘ਤੇ ਉਨ੍ਹਾਂ ਨੂੰ ਇਹ ਅਦਭੁਤ ਉਪਲਬਧੀ ਹਾਸਲ ਹੋਈ ਹੈ, ਇਹ ਉਨ੍ਹਾਂ ਦੀ ਸਖ਼ਤ ਮਿਹਨਤ ਅਤੇ ਟ੍ਰੇਨਿੰਗ ਦਾ ਪ੍ਰਮਾਣ ਹੈ।"
ਜਲ ਸ਼ਕਤੀ ਮੰਤਰਾਲਾ
ਨਮਾਮੀ ਗੰਗਾ ਟੀਮ ਨੇ ਦਿੱਲੀ ਵਿੱਚ ਚੱਲ ਰਹੇ ਲਗਭਗ ਸਾਰੇ ਪ੍ਰਾਜੈਕਟਾਂ ਵਿੱਚ ਮਹੱਤਵਪੂਰਨ ਪ੍ਰਗਤੀ ਦਾ ਜਾਇਜ਼ਾ ਲਿਆ
ਨਮਾਮੀ ਗੰਗੇ ਦੀ ਟੀਮ ਨੇ ਦਿੱਲੀ ਵਿੱਚ ਚੱਲ ਰਹੇ ਵੱਖ-ਵੱਖ ਪ੍ਰਾਜੈਕਟਾਂ ਦੀ ਪ੍ਰਗਤੀ ਦਾ ਜਾਇਜ਼ਾ ਲੈਣ ਲਈ ਦਿੱਲੀ ਜਲ ਬੋਰਡ ਦੇ ਅਧਿਕਾਰੀਆਂ ਨਾਲ ਮੁਲਾਕਾਤ ਕੀਤੀ। ਸਮੀਖਿਆ ਵਿੱਚ, ਇਹ ਪਾਇਆ ਗਿਆ ਕਿ ਲਗਭਗ ਸਾਰੇ ਪ੍ਰੋਜੈਕਟਾਂ ਨੇ ਪਿਛਲੀਆਂ ਮੀਟਿੰਗਾਂ ਦੇ ਮੁਕਾਬਲੇ ਮਹੱਤਵਪੂਰਨ ਪ੍ਰਗਤੀ ਕੀਤੀ ਹੈ। ਸੀਵਰੇਜ ਪ੍ਰਬੰਧਨ ਦੇ ਦੋ ਵੱਡੇ ਪ੍ਰਾਜੈਕਟ ਮੁਕੰਮਲ ਹੋ ਗਏ ਹਨ। ਜਿਸ ਵਿੱਚ ਭਾਰਤ ਨਗਰ ਤੋਂ ਪੀਤਮਪੁਰਾ ਤੱਕ ਦੇ ਇਲਾਕੇ ਸ਼ਾਮਲ ਹਨ। ਇਸ ਦੇ ਜ਼ਰੀਏ ਕਰੋਲ ਬਾਗ, ਸ਼ਾਸਤਰੀ ਨਗਰ, ਗੁਲਾਬੀ ਬਾਗ, ਰਾਮਪੁਰਾ, ਅਸ਼ੋਕ ਵਿਹਾਰ ਅਤੇ ਕੇਸ਼ਵਪੁਰਮ ਆਦਿ ਇਲਾਕਿਆਂ ਵਿਚੋਂ ਨਿਕਲ ਰਹੇ ਗੰਦੇ ਪਾਣੀ ਨੂੰ ਯਮੁਨਾ ਵਿੱਚ ਪੈਣ ਤੋਂ ਰੋਕਿਆ ਜਾਵੇਗਾ। ਇਸੇ ਤਰ੍ਹਾਂ ਇੱਕ ਹੋਰ ਵੱਡੇ ਪ੍ਰਾਜੈਕਟ ਦੇ ਤਹਿਤ ਝਿਲਮਿਲ ਕਲੋਨੀ ਦਾ ਟਰੰਕ ਸੀਵਰੇਜ ਬਹਾਲ ਕਰ ਦਿੱਤਾ ਗਿਆ ਹੈ।
ਇਸੇ ਤਰ੍ਹਾਂ ਰਿਠਾਲਾ ਸੀਵਰੇਜ ਟਰੀਟਮੈਂਟ ਪਲਾਂਟ ਅਤੇ ਕੌਂਡਲੀ ਸੀਵਰੇਜ ਟਰੀਟਮੈਂਟ ਪਲਾਂਟ ਦਾ ਅੱਧਾ ਕੰਮ ਪੂਰਾ ਹੋ ਚੁੱਕਾ ਹੈ ਅਤੇ ਦਸੰਬਰ 2022 ਤੱਕ ਪੂਰਾ ਹੋਣ ਦੀ ਉਮੀਦ ਹੈ। ਕੌਂਡਲੀ ਐਸਟੀਪੀ ਦੇ ਮੁਕੰਮਲ ਹੋਣ ਤੋਂ ਬਾਅਦ ਸ਼ਾਹਦਰਾ ਡਰੇਨ ਤੱਕ ਪਹੁੰਚਣ ਵਾਲੇ ਪਾਣੀ ਦੀ ਗੁਣਵੱਤਾ ਕਾਫ਼ੀ ਹੱਦ ਤੱਕ ਸੁਧਰੇਗੀ। ਰਿਠਾਲਾ ਵਿਖੇ ਨਿਰਮਾਣ ਅਧੀਨ ਪੈਰੀਫਿਰਲ ਸੀਵਰੇਜ ਦਾ ਕੰਮ ਅਪ੍ਰੈਲ 2021 ਵਿੱਚ ਪੂਰਾ ਹੋਣ ਦੀ ਉਮੀਦ ਹੈ। ਇਸ ਸੀਵਰੇਜ ਦੀ ਮੁਰੰਮਤ ਤੋਂ ਬਾਅਦ ਅਸ਼ੋਕ ਵਿਹਾਰ ਅਤੇ ਜਹਾਂਗੀਰਪੁਰੀ ਇਲਾਕਿਆਂ ਵਿਚੋਂ ਨਿਕਲ ਰਹੇ ਸੀਵਰੇਜ 'ਤੇ ਸਿੱਧਾ ਅਸਰ ਪਏਗਾ। ਇਸੇ ਤਰ੍ਹਾਂ ਰਿਠਾਲਾ ਸਮੂਹ ਦੇ ਐਸਟੀਪੀ ਨੂੰ ਵੀ ਅਪਗ੍ਰੇਡ ਕੀਤਾ ਜਾ ਰਿਹਾ ਹੈ ਅਤੇ ਕੰਮ ਵੀ ਵਧੀਆ ਢੰਗ ਨਾਲ ਚੱਲ ਰਿਹਾ ਹੈ। ਐਸਟੀਪੀ ਕੈਂਪਸ ਵਿੱਚ ਦਰੱਖਤਾਂ ਦੀ ਤਬਦੀਲੀ / ਟ੍ਰਾਂਸਪਲਾਂਟ ਵਿਚਲੀ ਰੁਕਾਵਟ ਨੂੰ ਵੀ ਦੂਰ ਕਰ ਦਿੱਤਾ ਗਿਆ ਹੈ ਅਤੇ ਇਸਦੇ ਲਈ ਲੋੜੀਂਦੀਆਂ ਆਗਿਆ ਵੀ ਦੇ ਦਿੱਤੀ ਗਈ ਹੈ। ਓਖਲਾ ਲਈ ਬਣਾਏ ਜਾ ਰਹੇ ਸੀਵਰੇਜ ਟਰੀਟਮੈਂਟ ਪਲਾਂਟ ਦੀ ਪ੍ਰਗਤੀ ਵੀ ਚੰਗੀ ਹੈ। ਇਹ ਭਾਰਤ ਦੀ ਸਭ ਤੋਂ ਵੱਡੀ ਐਸਟੀਪੀ ਹੋਵੇਗੀ, ਜਿਸ ਦੀ ਸਮਰੱਥਾ 565 ਐਮਐਲਡੀ ਹੈ। ਯਮੁਨਾ ਦੀ ਸਫਾਈ ਲਈ ਦਿੱਲੀ ਵਿੱਚ 1384.50 ਐਮਐਲਡੀ ਦੇ ਕੁੱਲ 13 ਪ੍ਰਾਜੈਕਟ ਸ਼ੁਰੂ ਕੀਤੇ ਗਏ ਹਨ।
ਇਹ ਮੀਟਿੰਗ ਰਾਸ਼ਟਰੀ ਸਵੱਛ ਗੰਗਾ ਮਿਸ਼ਨ  ਦੇ ਡਾਇਰੈਕਟਰ ਜਨਰਲ ਸ਼੍ਰੀ ਰਾਜੀਵ ਰੰਜਨ ਮਿਸ਼ਰਾ ਦੀ ਪ੍ਰਧਾਨਗੀ ਵਿੱਚ ਹੋਈ। ਇਸ ਤੋਂ ਇਲਾਵਾ ਐਨਐਮਸੀਜੀ ਦੇ ਕਾਰਜਕਾਰੀ ਡਾਇਰੈਕਟਰ ਸ੍ਰੀ ਅਸ਼ੋਕ ਕੁਮਾਰ ਸਿੰਘ, ਐਨਐਮਸੀਜੀ ਦੇ ਕਾਰਜਕਾਰੀ ਡਾਇਰੈਕਟਰ ਸ੍ਰੀ ਡੀ ਪੀ ਮਥੂਰੀਆ, ਦਿੱਲੀ ਜਲ ਬੋਰਡ  ਦੇ ਮੈਂਬਰ  ਆਰ ਐੱਸ ਨੇਗੀ ਅਤੇ ਡੀਜੇਬੀ ਦੇ ਚੀਫ ਇੰਜੀਨੀਅਰ ਵੀ ਮੀਟਿੰਗ ਵਿੱਚ ਮੌਜੂਦ ਸਨ।
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦੱਖਣੀ-ਪੱਛਮੀ ਮੌਨਸੂਨ ਅੱਜ 1 ਜੂਨ, 2020 ਨੂੰ ਆਪਣੇ ਆਮ ਸਮੇਂ ਅਨੁਸਾਰ ਕੇਰਲ ਵਿੱਚ ਪਹੁੰਚੀ
ਕੇਰਲ ਵਿੱਚ 2020 ਦੀ ਦੱਖਣੀ ਪੱਛਮੀ ਮੌਨਸੂਨ ਦੀ ਸ਼ੁਰੂਆਤ
1. ਦੱਖਣੀ-ਪੱਛਮੀ ਮੌਨਸੂਨ ਅੱਜ 1 ਜੂਨ, 2020 ਨੂੰ ਆਪਣੇ ਆਮ ਸਮੇਂ ਅਨੁਸਾਰ ਕੇਰਲ ਪਹੁੰਚ ਗਈ ਹੈ।
2. ਮੌਨਸੂਨ ਦੀ ਉੱਤਰੀ ਸੀਮਾ  ਵਿਥਕਾਰ 120ਐੱਨ/ਲੰਬਕਾਰ, 600 ਪੂਰਬ, ਵਿਥਕਾਰ, 120 ਉੱਤਰ/ਲੰਬਕਾਰ, 700ਪੂਰਬ, ਕਨੌਰ, ਕੋਇੰਬਟੂਰ, ਕੰਨਿਆਕੁਮਾਰੀ, ਵਿਥਕਾਰ 80 ਉੱਤਰ/ਲੰਬਕਾਰ, 860 ਪੂਰਬ, ਵਿਥਕਾਰ, 110ਉੱਤਰ/ਲੰਬਕਾਰ, 900ਪੂਰਬ, ਵਿਥਕਾਰ, 140ਉੱਤਰ/ਲੰਬਕਾਰ, 930ਪੂਰਬ ਅਤੇ ਵਿਥਕਾਰ 160ਉੱਤਰ/ਲੰਬਕਾਰ, 950 ਪੂਰਬ  ਵਿੱਚੋਂ ਲੰਘਦੀ ਹੈ।
ਚਿੱਤਰ 1. ਦੱਖਣ ਪੱਛਮੀ ਮੌਨਸੂਨ 2020 ਦੀ ਉੱਨਤੀ
ਦੱਖਣ ਪੱਛਮੀ ਮੌਨਸੂਨ 2020 ਦੀ ਉੱਨਤੀ
ਕੇਰਲ ’ਤੇ ਦੱਖਣ ਪੱਛਮੀ ਮੌਨਸੂਨ ਦੀ ਸ਼ੁਰੂਆਤ ਸਬੰਧੀ ਮੌਸਮ ਦੀ ਸਥਿਤੀ
ੳ) ਪਿਛਲੇ 2 ਦਿਨਾਂ ਦੌਰਾਨ ਕੇਰਲ ਵਿੱਚ ਵਿਆਪਕ ਵਰਖਾ ਹੋਈ। ਕੇਰਲ ਵਿੱਚ ਮੌਨਸੂਨ ਦੀ ਸ਼ੁਰੂਆਤ ਲਈ 15 ਵਰਖਾ ਨਿਗਰਾਨੀ ਸਟੇਸ਼ਨਾਂ ਵਿੱਚੋਂ 70ਪ੍ਰਤੀਸ਼ਤ ਤੋਂ ਜ਼ਿਆਦਾ ਨੇ ਪਿਛਲੇ 48 ਘੰਟੇ  ਦੌਰਾਨ ਵਰਖਾ ਦੀ ਸੂਚਨਾ ਦਿੱਤੀ ਹੈ।
ਅ) ਪੱਛਮ ਦੀਆਂ ਹਵਾਵਾਂ ਨੇ ਹੇਠਲੇ ਪੱਧਰਾਂ  ਨੂੰ ਤੇਜ਼ ਕੀਤਾ ਹੈ ਅਤੇ ਇਹ ਦੱਖਣੀ ਅਰਬ ਸਾਗਰ ਵਿੱਚ 4.5 ਕਿਲੋਮੀਟਰ ਤੱਕ ਗਹਿਰੀਆਂ ਹੋ ਗਈਆਂ ਹਨ।
ੲ) 27 ਮਈ, 2020 ਤੋਂ ਉਪਗ੍ਰਹਿ ਤਸਵੀਰਾਂ ਅਤੇ ਤੱਟੀ ਡੋਪਡਰ ਮੌਸਮ ਰਡਾਰਾਂ ਤੋਂ ਨਿਰੰਤਰ ਸੰਚਾਰ  ਰਾਹੀਂ) ਦਰਸਾਇਆ ਗਿਆ ਹੈ।
ਸ) ਉਪਰੋਕਤ ਵਿਸ਼ੇਸ਼ਤਾਵਾਂ ਤੋਂ ਇਲਾਵਾ 31 ਮਈ, 2020 ਨੂੰ ਦੱਖਣੀ ਪੂਰਬੀ ਅਤੇ ਆਸਪਾਸ ਦੇ ਪੂਰਬ-ਪੂਰਬ ਅਰਬ ਸਾਗਰ ਅਤੇ ਲਕਸ਼ਦੀਪ ਖੇਤਰ ਵਿੱਚ ਇੱਕ ਘੱਟ ਦਬਾਅ ਦਾ ਖੇਤਰ ਬਣਿਆ ਹੈ ਜੋ ਅੱਜ ਦੇ ਦਿਨ, 1 ਜੂਨ, 2020 ਨੂੰ ਪੂਰਬ-ਪੂਰਬੀ ਅਤੇ ਆਸਪਾਸ ਦੇ ਦੱਖਣ-ਪੂਰਬ ਅਰਬ ਸਾਗਰ ’ਤੇ ਇੱਕ ਗਹਿਰਾ ਦਬਾਅ ਬਣ ਗਿਆ ਹੈ।
ਹ) ਕੇਰਲ ਦੇ ਉੱਪਰ ਦੱਖਣ-ਪੱਛਮੀ ਮੌਨਸੂਨ ਦਾ ਐਲਾਨ ਅਨੁਲਗ-1 ਵਿੱਚ ਦਿੱਤਾ ਗਿਆ ਹੈ।
ਤਾਜ਼ਾ ਜਾਣਕਾਰੀ ਲਈ ਕਿਰਪਾ ਕਰਕੇ ਵਿਜ਼ਿਟ ਕਰੋ : https://mausam.imd.gov.in/imd_latest/contents/all_india_forcast_bulletin.php
ਚਿੱਤਰ 2. 10 ਮਈ, 2020 ਤੋਂ 1 ਜੂਨ ਤੱਕ ਵਰਖਾ, ਓਐੱਲਆਰ ਅਤੇ ਹਵਾ ਦੀ ਦਰਜ ਕੀਤੀ ਗਈ ਗਤੀ
ਅਨੁਲਗ1
ਕੇਰਲ ’ਤੇ ਦੱਖਣ ਪੱਛਮੀ ਮੌਨਸੂਨ ਦੇ ਐਲਾਨ ਲਈ ਮਾਪਦੰਡ
ੳ) ਜੇਕਰ 10 ਮਈ ਦੇ ਬਾਅਦ ਵਰਖਾ ਉਪਲੱਬਧ 14 ਸਟੇਸ਼ਨਾਂ ਵਿੱਚੋਂ 60ਪ੍ਰਤੀਸ਼ਤ’ਤੇ ਯਾਨੀ ਮਿਨਕੌਇ, ਅਮਿਨੀ, ਤਿਰੂਵਨੰਤਪੁਰਮ, ਪੁਨਾਲੁਰ, ਕੋਲਮ, ਅਲਾਪੁਝਾ, ਕੋਟਾਯਾਮ, ਕੋਚੀ, ਵੇਲਨਿਕਕਾਰਾ , ਕੋਝੀਕੋਡ, ਥਾਲਾਸਸੇਰੀ, ਕਨੌਰ, ਕੁਡੁਲੁ  ਅਤੇ ਮੰਗਲੁਰੂ ਵਿੱਚ ਲਗਾਤਾਰ ਦੋ ਦਿਨਾਂ ਤੱਕ 2.5 ਮਿਲੀਮੀਟਰ ਜਾਂ ਉਸਤੋਂ ਜ਼ਿਆਦਾ ਵਰਖਾ ਦਰਜ ਕੀਤੀ ਗਈ ਹੈ ਤਾਂ ਮਾਪਦੰਡ ਇਕਸਾਰ ਹੋਣ ’ਤੇ ਦੂਜੇ ਦਿਨ ਇਸਦਾ ਐਲਾਨ ਕੀਤਾ ਜਾਵੇਗਾ।
ਅ) ਹਵਾ ਖੇਤਰ ਦੀ ਗਹਿਰਾਈ ਨੂੰ ਵਧਾ ਕੇ 600 ਐੱਚਪੀਏ ਤੱਕ ਬਣਾ ਕੇ ਰੱਖਿਆ ਜਾਣਾ ਚਾਹੀਦਾ ਹੈ ਜੋ ਭੂ-ਮੱਧ ਰੇਖਾ ’ਤੇ 100 ਉੱਤਰ ਵਿਥਕਾਰ ਅਤੇ ਲੰਬਕਾਰ 550 ਪੂਰਬ ਤੋਂ 800 ਪੂਰਬ ’ਤੇ ਹੈ। ਖੇਤਰੀ ਹਵਾ ਦੀ ਰਫ਼ਤਾਰ ਵਿਥਕਾਰ 5-100 ਉੱਤਰ, ਲੰਬਕਾਰ 70-800 ਪੂਰਬ ਦਾ 15-20 ਕੇਟੀਐੱਸ ਵਿਚਕਾਰ ਹੋਣਾ ਚਾਹੀਦਾ ਹੈ। ਡੇਟਾ ਦਾ ਸਰੋਤ ਆਰਐੱਸਐੱਮਸੀ ਹਵਾ ਵਿਸ਼ਲੇਸ਼ਣ/ਉਪਗ੍ਰਹਿ ਤੋਂ ਪ੍ਰਾਪਤ ਹਵਾਵਾਂ ਹੋ ਸਕਦੀਆਂ ਹਨ।
ੲ) ਆਊਟਗੋਇੰਗ ਲੌਂਗਵੇਵ ਰੇਡੀਏਸ਼ਨ  ਇਨਸੈੱਟ ਪ੍ਰਾਪਤ ਓਐੱਲਆਰ ਵੈਲਿਯੂ ਵਿਥਕਾਰ 5-100 ਉੱਤਰ ਅਤੇ ਲੰਬਕਾਰ 70-750 ਪੂਰਬ ਨਾਲ ਸੀਮਤ ਬਕਸੇ ਵਿੱਚ 200ਡਬਲਿਊਐੱਮ-2 ਤੋਂ ਹੇਠ ਹੋਣੀ ਚਾਹੀਦੀ ਹੈ।
ਖੇਤੀਬਾੜੀ ਮੰਤਰਾਲਾ
ਲਾਭਦਾਇਕ ਫ਼ਸਲ ਪ੍ਰਣਾਲੀਆਂ
ਫਸਲ ਪ੍ਰਣਾਲੀ ਕਈ ਕਾਰਕਾਂ ਉੱਤੇ ਨਿਰਭਰ ਕਰਦੀ ਹੈ, ਜਿਵੇਂ ਕਿ. ਖਿੱਤੇ ਦੀ ਖੇਤੀ-ਮੌਸਮ ਦੀਆਂ ਸਥਿਤੀਆਂ, ਸਰੋਤਾਂ ਦੀ ਉਪਲਬਧਤਾ, ਮਾਰਕੀਟ ਸ਼ਕਤੀਆਂ, ਕਿਸਾਨਾਂ ਦੀਆਂ ਸਮਾਜਿਕ-ਆਰਥਿਕ ਸਥਿਤੀਆਂ, ਖੇਤੀ ਉਤਪਾਦਾਂ ਦੀ ਮੰਗ ਅਤੇ ਸਪਲਾਈ ਆਦਿ। ਜਿਸ ਅਨੁਸਾਰ, ਭਾਰਤ ਸਰਕਾਰ ਵੱਖ-ਵੱਖ ਫਸਲਾਂ/ਫਸਲਾਂ ਦੀ ਲਾਬਡੈਕ ਪ੍ਰਣਾਲੀ ਨੂੰ ਉਤਸ਼ਾਹਤ ਕਰਨ 'ਤੇ ਜ਼ੋਰ ਦੇ ਰਹੀ ਹੈ ਅਰਥਾਤ ਚਾਵਲ, ਕਣਕ, ਦਾਲਾਂ, ਮੋਟੇ ਅਨਾਜ, ਪੌਸ਼ਟਿਕ ਅਨਾਜ ਅਤੇ ਵਪਾਰਕ ਫਸਲਾਂ ਰਾਸ਼ਟਰੀ ਖੁਰਾਕ ਸੁਰੱਖਿਆ ਮਿਸ਼ਨ  ਅਧੀਨ, ਤੇਲ ਬੀਜ ਐਨ.ਐੱਫ.ਐੱਸ.ਐੱਮ-ਤੇਲ ਬੀਜਾਂ ਦੇ ਅਧੀਨ, ਬਾਗਵਾਨੀ ਫਸਲਾਂ ਏਕੀਕ੍ਰਿਤ ਬਾਗਵਾਨੀ ਵਿਕਾਸ ਮਿਸ਼ਨ  ਅਧੀਨ ਲਿਆਂਦੀਆਂ ਗਈਆਂ ਹਨ। ਫਸਲਾਂ/ਫਸਲਾਂ ਦੀਆਂ ਪ੍ਰਣਾਲੀਆਂ ਤੇ ਨਵੀਂਆਂ ਤਕਨੀਕਾਂ ਦਾ ਪ੍ਰਦਰਸ਼ਨ, ਰਾਜ ਦੇ ਖੇਤੀਬਾੜੀ ਵਿਭਾਗ/ਭਾਰਤੀ ਖੇਤੀਬਾੜੀ ਖੋਜ ਪ੍ਰੀਸ਼ਦ /ਰਾਜ ਖੇਤੀਬਾੜੀ ਯੂਨੀਵਰਸਿਟੀਆਂ /ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ  ਆਦਿ ਰਾਹੀਂ ਕਿਸਾਨਾਂ ਦੇ ਖੇਤ ਵਿੱਚ ਕੀਤਾ ਜਾਂਦਾ ਹੈ ਅਤੇ ਕਿਸਾਨਾਂ ਵਿੱਚ ਜਾਗਰੂਕਤਾ ਪੈਦਾ ਕੀਤੀ ਜਾ ਰਹੀ ਹੈ, ਤਾਂ ਜੋ ਕਿਸਾਨ ਉਪਯੁਕਤ ਫਸਲਾਂ/ਫਸਲਾਂ ਦੀ ਪ੍ਰਣਾਲੀ ਦੀ ਚੋਣ ਕਰ ਸਕਣ। .
ਆਈਸੀਏਆਰ-ਇੰਡੀਅਨ ਇੰਸਟੀਚਿਉਟ ਆਫ ਫਾਰਮਿੰਗ ਸਿਸਟਮਸ ਰਿਸਰਚ, ਮੋਦੀਪੁਰਮ ਏਆਈਸੀਆਰਪੀ-ਇੰਟੈਗਰੇਟਡ ਫਾਰਮਿੰਗ ਸਿਸਟਮਜ਼  ਦੀ ਅਗਵਾਈ ਹੇਠ ਫਸਲੀ ਵਿਭਿੰਨਤਾ 'ਤੇ ਕਿਸਾਨਾਂ ਦੀ ਭਾਗੀਦਾਰੀ ਖੋਜ  ਰਾਹੀਂ ਵਿਆਪਕ ਖੋਜ  ਅਤੇ ਟੈਕਨੋਲੋਜੀ ਪ੍ਰਮਾਣਿਕਤਾ ਦਾ ਕੰਮ 25 ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ 34 ਰਾਜ ਖੇਤੀਬਾੜੀ ਯੂਨੀਵਰਸਿਟੀਆਂ ਅਤੇ 1 ਕੇਂਦਰੀ ਯੂਨੀਵਰਸਿਟੀ ਦੀ ਭਾਗੀਦਾਰੀ ਨਾਲ ਸ਼ੁਰੂ ਕਰ ਰਿਹਾ ਹੈ।
ਏ.ਆਈ.ਸੀ.ਆਰ.ਪੀ. ਰਾਹੀਂ 20 ਰਾਜਾਂ ਦੇ 31 ਜ਼ਿਲ੍ਹਿਆਂ ਵਿੱਚ 31 ਥਾਵਾਂ ਤੇ ਏਕੀਕ੍ਰਿਤ ਖੇਤੀਬਾੜੀ ਪ੍ਰਣਾਲੀਆਂ "ਵੱਖ-ਵੱਖ ਖੇਤੀ ਪ੍ਰਣਾਲੀ ਦੇ ਮਾਡਉਲ ਦੀ ਪਛਾਣ" 'ਤੇ ਇੱਕ ਅਧਿਐਨ ਕੀਤਾ ਗਿਆ।
ਖੇਤੀਬਾੜੀ, ਸਹਿਕਾਰਤਾ ਅਤੇ ਕਿਸਾਨ ਭਲਾਈ ਵਿਭਾਗ ਨੇ ਫਸਲੀ ਪ੍ਰਣਾਲੀਆਂ ਦੀ ਬਿਹਤਰ ਯੋਜਨਾਬੰਦੀ ਲਈ ਸਤੰਬਰ 2020 ਦੇ ਮਹੀਨੇ ਦੌਰਾਨ ਰਾਜ ਸਰਕਾਰਾਂ, ਭਾਰਤੀ ਖੇਤੀ ਖੋਜ ਪ੍ਰੀਸ਼ਦ , ਖੇਤੀਬਾੜੀ ਯੂਨੀਵਰਸਿਟੀਆਂ, ਕ੍ਰਿਸ਼ੀ ਵਿਗਿਆਨ ਕੇਂਦਰਾਂ ਦੇ ਸਹਿਯੋਗ ਨਾਲ ਸੱਤ ਐਗਰੋ ਕਲਾਈਮੇਟ ਜ਼ੋਨਲ ਕਾਨਫਰੰਸਾਂ ਕੀਤੀਆਂ।
ਇਹ ਜਾਣਕਾਰੀ ਕੇਂਦਰੀ ਖੇਤੀਬਾੜੀ ਤੇ ਕਿਸਾਨ ਭਲਾਈ ਮੰਤਰੀ ਸ੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
-------------------------------------------------------------------------------------
ਏਪੀਐਸ/ਐਸਜੀ/ਆਰਸੀ
(Visitor Counter : 66
ਰੱਖਿਆ ਮੰਤਰਾਲਾ
ਭਾਰਤ ਚੀਨ ਕੋਰ ਕਮਾਂਡਰ ਪੱਧਰ ਮੀਟਿੰਗ ਦੇ 12ਵੇਂ ਗੇੜ ਬਾਰੇ ਸਾਂਝਾ ਪ੍ਰੈੱਸ ਬਿਆਨ
ਭਾਰਤ ਚੀਨ ਕੋਰ ਕਮਾਂਡਰ ਪੱਧਰ ਮੀਟਿੰਗ ਦਾ 12ਵਾਂ ਗੇੜ ਚੁਸ਼ਲ ਮਾਲਦੋ ਸਰਹੱਦ ਦੇ ਮੀਟਿੰਗ ਬਿੰਦੂ ਤੇ ਭਾਰਤ ਦੀ ਤਰਫ਼ ਕੀਤਾ ਗਿਆ । ਮੀਟਿੰਗ ਦਾ ਇਹ ਗੇੜ ਭਾਰਤ ਅਤੇ ਪੀਪੁਲਜ਼ ਰਿਪਬਲਿਕ ਆਫ ਚਾਈਨਾ ਦੇ ਵਿਦੇਸ਼ ਮੰਤਰੀਆਂ ਦੇ ਦੁਸ਼ਾਂਬੇ ਵਿੱਚ 14 ਜੁਲਾਈ ਅਤੇ ਭਾਰਤੀ ਚੀਨ ਸਰਹੱਦੀ ਮਾਮਲਿਆਂ ਬਾਰੇ ਸਲਾਹ ਮਸ਼ਵਰਾ ਅਤੇ ਤਾਲਮੇਲ ਲਈ ਕੰਮਕਾਜੀ ਢੰਗ ਤਰੀਕਿਆਂ ਲਈ 25 ਜੂਨ ਨੂੰ ਹੋਈ 22ਵੀਂ ਮੀਟਿੰਗ ਪਿੱਛੋਂ ਹੋਇਆ ਹੈ । ਦੋਨਾਂ ਧਿਰਾਂ ਵਿੱਚ ਭਾਰਤ ਚੀਨ ਸਰਹੱਦੀ ਖੇਤਰਾਂ ਦੇ ਪੱਛਮ ਖੇਤਰ ਵਿੱਚ ਅਸਲ ਕੰਟਰੋਲ ਰੇਖਾ ਦੇ ਨਾਲ ਨਾਲ ਫੌਜਾਂ ਨੂੰ ਬਾਕੀ ਖੇਤਰਾਂ ਵਿੱਚੋਂ ਵਾਪਸ ਕਰਨ ਲਈ ਹਲਾਂ ਬਾਰੇ ਸੱਪਸ਼ਟ ਅਤੇ ਡੂੰਘਾ ਵਿਚਾਰ ਵਟਾਂਦਰਾ ਹੋਇਆ ।
ਦੋਨਾਂ ਧਿਰਾਂ ਨੇ ਨੋਟ ਕੀਤਾ ਕਿ ਮੀਟਿੰਗ ਦਾ ਇਹ ਗੇੜ ਸਕਾਰਾਤਮਕ ਸੀ, ਜਿਸਨੇ ਆਪਸੀ ਸੂਝਬੁਝ ਨੂੰ ਅੱਗੇ ਵਧਾਇਆ ਹੈ । ਦੋਨੋਂ ਸੰਵਾਦ ਅਤੇ ਗੱਲਬਾਤ ਨੂੰ ਕਾਇਮ ਰੱਖਦਿਆਂ ਮੌਜੂਦਾ ਸਮਝੌਤਿਆਂ ਅਤੇ ਪ੍ਰੋਟੋਕੋਲ ਅਨੁਸਾਰ ਤੇਜ਼ੀ ਨਾਲ ਬਾਕੀ ਮੁੱਦਿਆਂ ਨੂੰ ਹੱਲ ਕਰਨ ਲਈ ਸਹਿਮਤ ਹੋ ਗਏ ਹਨ ।
ਦੋਨੋਂ ਧਿਰਾਂ ਇਸ ਲਈ ਵੀ ਸਹਿਮਤ ਹਨ ਕਿ ਅੰਤ੍ਰਿਮ ਤੌਰ ਤੇ ਉਹ ਪੱਛਮ ਖੇਤਰ ਦੀ ਅਸਲ ਕੰਟਰੋਲ ਰੇਖਾ ਦੇ ਨਾਲ ਨਾਲ ਸਥਿਰਤਾ ਨੂੰ ਯਕੀਨੀ ਬਣਾਉਣ ਲਈ ਆਪਣੇ ਪ੍ਰਭਾਵਸ਼ਾਲੀ ਕਦਮ ਜਾਰੀ ਰੱਖਣਗੇ ਅਤੇ ਸਾਂਝੇ ਤੌਰ ਤੇ ਸ਼ਾਂਤੀ ਅਤੇ ਅਮਨ ਅਮਾਨ ਕਾਇਮ ਰੱਖਣਗੇ ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਨੇ ਰਾਸ਼ਟਰੀ ਯੁਵਾ ਨੀਤੀ ਦੇ ਡ੍ਰਾਫਟ ‘ਤੇ ਸੁਝਾਅ ਮੰਗੇ ਗਏ
ਕੇਂਦਰ ਸਰਕਾਰ ਨੇ ਰਾਸ਼ਟਰੀ ਯੁਵਾ ਨੀਤੀ, 2014 ਦੇ ਮੌਜੂਦਾ ਡ੍ਰਾਫਟ ਦੀ ਸਮੀਖਿਆ ਕੀਤੀ ਹੈ ਅਤੇ ਰਾਸ਼ਟਰੀ ਯੁਵਾ ਨੀਤੀ ਦਾ ਨਵਾਂ ਡ੍ਰਾਫਟ ਤਿਆਰ ਕੀਤਾ ਹੈ। ਨੀਤੀ ਦੇ ਡ੍ਰਾਫਟ ਵਿੱਚ ਯੁਵਾ ਵਿਕਾਸ ਲਈ ਦਸ ਸਾਲ ਦੀ ਪਰਿਕਲਪਨਾ ਨੂੰ ਸ਼ਾਮਲ ਕੀਤਾ ਹੈ। ਭਾਰਤ ਇਸ ਟੀਚੇ ਨੂੰ 2030 ਤੱਕ ਪੂਰਾ ਕਰਨਾ ਚਾਹੁੰਦਾ ਹੈ। ਇਹ ਟਿਕਾਊ ਵਿਕਾਸ ਟੀਚਿਆਂ ਦੇ ਅਨੁਕੂਲ ਹੈ। ਅਤੇ ‘ਭਾਰਤ ਦੇ ਵਿਕਾਸ ਲਈ ਨੌਜਵਾਨਾਂ ਦੀ ਸਮਰੱਥਾ-ਪ੍ਰਗਟਾਉਣ’ ਨੂੰ ਪੂਰਾ ਕਰੇਗਾ। ਡ੍ਰਾਫਟ ਵਿੱਚ ਨੌਜਵਾਨਾਂ ਦੇ ਵਿਕਾਸ ਲਈ ਵਿਸਤ੍ਰਿਤ ਕਾਰਵਾਈ ਕਰਨ ਦਾ ਮੰਤਵ ਹੈ। ਸਿੱਖਿਆ, ਰੋਜ਼ਗਾਰ ਅਤੇ ਉੱਦਮਤਾ, ਯੁਵਾ ਅਗਵਾਈ ਅਤੇ ਵਿਕਾਸ, ਸਿਹਤ, ਫਿੱਟਨੈੱਸ ਅਤੇ ਖੇਡ ਅਤੇ ਸਮਾਜਿਕ ਨਿਆਂ ਜਿਹੇ ਵਿਸ਼ੇ ਇਸ ਵਿੱਚ ਸ਼ਾਮਲ ਕੀਤੇ ਗਏ ਹਨ। ਹਰ ਪ੍ਰਾਥਮਿਕ ਪ੍ਰਾਪਤ ਖੇਤਰ ਨੂੰ ਸਮਾਜਿਕ ਸਮਾਵੇਸ਼ ਦੇ ਨਾਲ ਜੋੜਿਆ ਗਿਆ ਹੈ। ਇਸ ਲਈ ਵੰਚਿਤ ਵਰਗਾਂ ਦੇ ਹਿੱਤਾਂ ਨੂੰ ਧਿਆਨ ਵਿੱਚ ਰੱਖਿਆ ਗਿਆ ਹੈ।
ਯੁਵਾ ਮਾਮਲੇ ਵਿਭਾਗ ਨੇ ਰਾਸ਼ਟਰੀ ਯੁਵਾ ਨੀਤੀ ਦੇ ਡ੍ਰਾਫਟ ‘ਤੇ ਸਾਰੇ ਹਿੱਤਧਾਰਕਾਂ ਦੀਆਂ ਟਿੱਪਣੀਆਂ /ਦ੍ਰਿਸ਼ਟੀਕੋਣ/ਸੁਝਾਵਾਂ ਦੀ ਮੰਗ ਕੀਤੀ ਹੈ।
ਰਾਸ਼ਟਰੀ ਯੁਵਾ ਨੀਤੀ ਦੇ ਡ੍ਰਾਫਟ ‘ਤੇ ਟਿੱਪਣੀਆਂ /ਦ੍ਰਿਸ਼ਟੀਕੋਣ/ਸੁਝਾਵਾਂ ਨੂੰ 45 ਦਿਨਾਂ ਦੇ ਅੰਦਰ  ਈ-ਮੇਲ ਦੁਆਰਾdev.bhardwaj[at]gov[dot]in ਜਾਂ policy-myas[at]gov[dot]in ‘ਤੇ ਭੇਜਿਆ ਜਾ ਸਕਦਾ ਹੈ।
Click here for draft National Youth Policy.
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਟੋਕੀਓ ਓਲੰਪਿਕਸ 2020 ਵਿੱਚ ਬੈਡਮਿੰਟਨ ‘ਚ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਪੀਵੀ ਸਿੰਧੂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਓਲੰਪਿਕਸ 2020 ਵਿੱਚ ਬੈਡਮਿੰਟਨ ‘ਚ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਪੀਵੀ ਸਿੰਧੂ ਨੂੰ ਵਧਾਈਆਂ ਦਿੱਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਇਹ ਵੀ ਕਿਹਾ ਕਿ ਉਹ ਭਾਰਤ ਦਾ ਗੌਰਵ ਹਨ ਅਤੇ ਸਾਡੇ ਸਭ ਤੋਂ ਜ਼ਿਆਦਾ ਬਿਹਤਰੀਨ ਓਲੰਪਿਕ ਖਿਡਾਰੀਆਂ ਵਿੱਚੋਂ ਇੱਕ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"ਅਸੀਂ ਸਾਰੇ ਪੀਵੀ ਸਿੰਧੂ  ਦੇ ਸ਼ਾਨਦਾਰ ਪ੍ਰਦਰਸ਼ਨ ਤੋਂ ਉਤਸ਼ਾਹਿਤ ਹਾਂ। ਟੋਕੀਓ ਓਲੰਪਿਕਸ 2020  ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਉਨ੍ਹਾਂ ਨੂੰ ਵਧਾਈਆਂ। ਉਹ ਭਾਰਤ ਦਾ ਗੌਰਵ ਹਨ ਅਤੇ ਸਾਡੇ ਸਭ ਤੋਂ ਜ਼ਿਆਦਾ ਬਿਹਤਰੀਨ ਓਲੰਪਿਕ ਖਿਡਾਰੀਆਂ ਵਿੱਚੋਂ ਇੱਕ ਹਨ। #Tokyo2020"
ਪ੍ਰਧਾਨ ਮੰਤਰੀ ਨੇ ਪੀਵੀ ਸਿੰਧੂ ਨਾਲ ਗੱਲ ਕੀਤੀ ਅਤੇ ਉਨ੍ਹਾਂ ਨੂੰ ਵਧਾਈਆਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਦਫ਼ਤਰ  ਦੇ ਇੱਕ ਟਵੀਟ ਅਨੁਸਾਰ;
"ਚੰਗਾ ਖੇਡਿਆ ਪੀਵੀ ਸਿੰਧੂ !
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ  ਨੇ ਪੀਵੀ ਸਿੰਧੂ ਨਾਲ ਗੱਲ ਕੀਤੀ ਅਤੇ ਟੋਕੀਓ ਓਲੰਪਿਕਸ 2020  ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ 'ਤੇ ਉਨ੍ਹਾਂ ਨੂੰ ਵਧਾਈਆਂ ਦਿੱਤੀਆਂ।"
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ 11 ਨਵੰਬਰ ਨੂੰ ਰਾਸ਼ਟਰਪਤੀ ਭਵਨ ਵਿੱਚ ਆਯੋਜਿਤ ਹੋਣ ਵਾਲੀ ਗਵਰਨਰਾਂ ਅਤੇ ਲੈਫਟੀਨੈਂਟ ਗਵਰਨਰਾਂ ਦੀ 51ਵੀਂ ਕਾਨਫਰੰਸ ਦੀ ਪ੍ਰਧਾਨਗੀ ਕਰਨਗੇ
ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ 11 ਨਵੰਬਰ, 2021 ਨੂੰ ਰਾਸ਼ਟਰਪਤੀ ਭਵਨ ਵਿੱਚ ਆਯੋਜਿਤ ਹੋਣ ਵਾਲੀ ਗਵਰਨਰਾਂ ਅਤੇ ਲੈਫਟੀਨੈਂਟ ਗਵਰਨਰਾਂ ਦੀ 51ਵੀਂ ਕਾਨਫਰੰਸ ਦੀ ਪ੍ਰਧਾਨਗੀ ਕਰਨਗੇ। ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਦੀ ਪ੍ਰਧਾਨਗੀ ਵਿੱਚ ਆਯੋਜਿਤ ਹੋਣ ਵਾਲੀ ਇਹ ਚੌਥੀ ਕਾਨਫਰੰਸ ਹੋਵੇਗੀ।
ਇਸ ਕਾਨਫਰੰਸ ਵਿੱਚ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਗਵਰਨਰਾਂ ਅਤੇ ਲੈਫਟੀਨੈਂਟ ਗਵਰਨਰਾਂ ਦੇ ਇਲਾਵਾ ਉਪ ਰਾਸ਼ਟਰਪਤੀ, ਪ੍ਰਧਾਨ ਮੰਤਰੀ ਅਤੇ ਕੇਂਦਰੀ ਗ੍ਰਹਿ ਮੰਤਰੀ ਵੀ ਸ਼ਾਮਲ ਹੋਣਗੇ।
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਕੰਬਾਈਂਡ ਕਮਾਂਡਰਸ ਕਾਨਫਰੰਸ ਵਿੱਚ ਸ਼ਾਮਲ ਹੋਏ
ਮਾਣਯੋਗ ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਗੁਜਰਾਤ ਦੇ ਕੇਵੜੀਆ ਵਿੱਚ ਜਾਰੀ ਸੰਯੁਕਤ ਕਮਾਂਡਰ ਸੰਮੇਲਨ 2021 ਦੇ ਵਿਵੇਚਨਾ ਸੈਸ਼ਨ ਵਿੱਚ ਸ਼ਾਮਲ ਹੋਏ । ਕੇਵੜੀਆ ਪਹੁੰਚਣ ਪਿੱਛੋਂ ਰਕਸ਼ਾ ਮੰਤਰੀ ਭਾਰਤ ਦੇ ਲੋਹ ਪੁਰਸ਼ ਸਰਦਾਰ ਵਲੱਭ ਭਾਈ ਪਟੇਲ ਨੂੰ ਸ਼ਰਧਾਂਜਲੀ ਦੇਣ ਲਈ ਸਟੈਚੂ ਆਫ ਯੁਨਿਟੀ ਪਹੁੰਚੇ ।
ਉਦਘਾਟਨੀ ਭਾਸ਼ਣ ਦਿੰਦਿਆਂ ਰਕਸ਼ਾ ਮੰਤਰੀ ਨੇ ਦੇਸ਼ ਦੀ ਸੁਰੱਖਿਆ ਅਤੇ ਰੱਖਿਆ ਨੂੰ ਪ੍ਰਭਾਵਿਤ ਕਰਨ ਵਾਲੇ ਕਈ ਮੁੱਦਿਆਂ ਦਾ ਜਿ਼ਕਰ ਕੀਤਾ । ਉਹਨਾਂ ਨੇ ਉੱਭਰ ਰਹੇ ਫ਼ੌਜੀ ਖਤਰਿਆਂ , ਫ਼ੌਜੀ ਸੈਨਾਵਾਂ ਵੱਲੋਂ ਇਹਨਾਂ ਖਤਰਿਆਂ ਨਾਲ ਨਜਿੱਠਣ ਲਈ ਨਿਭਾਈ ਜਾਣ ਵਾਲੀ ਮਹੱਤਵਪੂਰਨ ਭੂਮਿਕਾ ਅਤੇ ਭਵਿੱਖ ਵਿੱਚ ਲੜਾਈ ਲਈ ਸੰਭਾਵਿਤ ਪਰਿਵਰਤਣਾਂ ਬਾਰੇ ਬੋਲਿਆ । ਮਾਣਯੋਗ ਰਕਸ਼ਾ ਮੰਤਰੀ ਨੇ ਉੱਤਰੀ ਲੱਦਾਖ ਵਿੱਚ ਪੀਪੁਲਜ਼ ਲਿਬ੍ਰੇਸ਼ਨ ਆਰਮੀ ਨਾਲ ਤਣਾਅ ਦੌਰਾਨ ਸੈਨਿਕਾਂ ਵੱਲੋਂ ਦਿਖਾਏ ਗਏ ਨਿਸਵਾਰਥ ਉਤਸ਼ਾਹ ਲਈ ਦਿਲੋਂ ਮਾਨ ਸਨਮਾਨ ਤੇ ਸ਼ਲਾਘਾ ਪ੍ਰਗਟ ਕੀਤੀ । ਰੱਖਿਆ ਵਿਭਾਗ , ਰੱਖਿਆ ਉਤਪਾਦਨ , ਖੋਜ ਅਤੇ ਵਿਕਾਸ ਵਿਭਾਗ ਦੇ ਸਕੱਤਰਾਂ ਅਤੇ ਰੱਖਿਆ ਸੇਵਾਵਾਂ ਦੇ ਵਿੱਤੀ ਸਲਾਹਕਾਰ ਨੇ ਵੀ ਕੰਬਾਈਨ ਕਮਾਂਡਰਜ਼ ਨਾਲ ਵੱਖ ਵੱਖ ਸੰਬੰਧਤ ਪਹਿਲੂਆਂ ਬਾਰੇ ਵਿਚਾਰ ਪੇਸ਼ ਕੀਤੇ ।
ਰਕਸ਼ਾ ਮੰਤਰੀ ਦੀ ਹਾਜ਼ਰੀ ਵਿੱਚ ਦਿਨ ਭਰ ਵਿੱਚ 2 ਵਿਵੇਚਨਾ ਸੈਸ਼ਨਾਂ ਵਿੱਚ ਕਈ ਮੁੱਦਿਆਂ ਬਾਰੇ ਵਿਚਾਰ ਵਟਾਂਦਰਾ ਕੀਤਾ ਗਿਆ । ਕੁਝ ਬਾਰੇ ਵਿਚਾਰ ਬੰਦ ਦਰਵਾਜਿ਼ਆਂ ਅੰਦਰ ਕੀਤਾ ਗਿਆ । ਇਹਨਾਂ ਵਿਚਾਰ ਵਟਾਂਦਰਿਆਂ ਵਿੱਚ ਫ਼ੌਜੀ ਸੈਨਾਵਾਂ ਦੀ ਜਾਰੀ ਆਧੁਨਿਕਤਾ ਖਾਸ ਤੌਰ ਤੇ ਏਕੀਕ੍ਰਿਤ ਥਿਅੇਟਰਜ਼ ਕਮਾਂਡਸ ਨੂੰ ਕਾਇਮ ਕਰਨ ਬਾਰੇ ਧਿਆਨ ਕੇਂਦਰਿਤ ਕਰਨਾ ਅਤੇ ਨਵੀਂ ਤਕਨਾਲੋਜੀ ਨੂੰ ਸ਼ਾਮਲ ਕਰਨ ਦੇ ਹੱਲ ਲੱਭੇ ਗਏ । ਕਈ ਮੁੱਦੇ ਜਿਵੇਂ ਫ਼ੌਜੀ ਸੈਨਾਵਾਂ ਵਿੱਚ ਨਵੀਨਤਮ ਭਾਵਨਾ ਨੂੰ ਉਤਸ਼ਾਹਿਤ ਕਰਨ ਅਤੇ ਮਨੋਬਲ ਤੇ ਪ੍ਰੇਰਨਾ ਬਾਰੇ ਹਿੱਸਾ ਲੈਣ ਵਾਲਿਆਂ ਵਿੱਚ ਬਹੁਤ ਜੋਸ਼ ਦੇਖਿਆ ਗਿਆ । ਇਸ ਦੇ ਨਾਲ ਹੀ ਤਿੰਨਾਂ ਸੈਨਾਵਾਂ ਦੇ ਨੌਜਵਾਨ ਅਧਿਕਾਰੀਆਂ ਅਤੇ ਜਵਾਨਾਂ ਵੱਲੋਂ ਸੁਝਾਅ ਅਤੇ ਫਾਇਦੇਮੰਦ ਫੀਡਬੈਕ ਦਿੱਤਾ ਗਿਆ ।
ਸੈਰ ਸਪਾਟਾ ਮੰਤਰਾਲਾ
ਏਕ ਭਾਰਤ ਸ਼੍ਰੇਸ਼ਠ ਭਾਰਤ: ਹਿਮਾਚਲ ਪ੍ਰਦੇਸ਼ ਦੇ ਵਿਦਿਆਰਥੀਆਂ ਨੇ ਕੋਚੀ ਦੀ ਪੰਜ ਦਿਨਾਂ ਦੀ ਸਫਲ ਯਾਤਰਾ ਕੀਤੀ
ਵਿਦਿਆਰਥੀਆਂ ਨੇ ਸਥਾਨਿਕ ਵਿਅੰਜਨਾਂ ਸੰਸਕ੍ਰਿਤੀ ਅਤੇ ਕੇਰਲ ਰਾਜ ਦੇ ਵੱਖ-ਵੱਖ ਪਹਿਲੂਆਂ ਬਾਰੇ ਜਾਣਿਆ
ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ – ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਦੇ ਹਿੱਸੇ ਦੇ ਰੂਪ ਵਿੱਚ ਸ਼ਿਮਲਾ  ਦੇ 50 ਵਿਦਿਆਰਥੀਆਂ ਨੇ ਹਾਲ ਹੀ ਵਿੱਚ ਕੋਚੀ  ਦੀ ਯਾਤਰਾ ਕੀਤੀ। 50 ਵਿਦਿਆਰਥੀਆਂ ਵਿੱਚ 25 ਵਿਦਿਆਰਥੀ ਸ਼ਿਮਲਾ, ਊਨਾ ਅਤੇ ਉਸ ਦੇ ਆਸਪਾਸ ਦੇ ਸੀਨੀਅਰ ਸੈਕੰਡਰੀ ਸਕੂਲਾਂ ਦੇ 11ਵੀਂ ਅਤੇ 12ਵੀਂ ਦੇ ਵਿਦਿਆਰਥੀ ਸਨ। ਇਨ੍ਹਾਂ ਵਿੱਚ 13 ਲੜਕੇ ਅਤੇ 12 ਲੜਕੀਆਂ ਸਨ।
ਬਾਕੀ 25 ਵਿਦਿਆਰਥੀ ਯੂਨੀਵਰਸਿਟੀ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ, ਹਿਮਾਚਲ ਪ੍ਰਦੇਸ਼ ਯੂਨੀਵਰਸਿਟੀ, ਸ਼ਿਮਲਾ ਦੇ ਬੀ.ਟੈਕ ਵਿਦਿਆਰਥੀ ਸਨ। ਇਨ੍ਹਾਂ ਵਿੱਚ 15 ਲੜਕੇ ਅਤੇ 10 ਲੜਕੀਆਂ ਸਨ। ਉਨ੍ਹਾਂ ਦੇ ਨਾਲ ਚਾਰ ਅਧਿਆਪਕ ਵੀ ਸਨ। ਐੱਸਸੀਐੱਮਐੱਸ ਕੋਚੀਨ ਸਕੂਲ ਆਵ੍ ਬਿਜਨੈਸ ਮੇਜਬਾਨ ਸੰਸਥਾਨ ਸੀ। ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਦੇ ਤਹਿਤ ਹਿਮਾਚਲ ਪ੍ਰਦੇਸ਼ ਅਤੇ ਕੇਰਲ ਰਾਜ ਹਨ।
ਸਰਕਾਰ ਦੀ ਅਨੋਖੀ ਪਹਿਲ, ਏਕ ਭਾਰਤ ਸ਼੍ਰੇਸ਼ਠ ਭਾਰਤ ਦੇ ਤਹਿਤ ਵਿਦਿਆਰਥੀ ਐਕਸਚੇਂਜ ਪ੍ਰੋਗਰਾਮ ਦੇ ਹਿੱਸੇ ਦੇ ਰੂਪ ਵਿੱਚ ਇਹ ਟੀਮ ਕੋਚੀ ਵਿੱਚ ਸੀ। ਇਸ ਐਕਸਚੇਂਜ ਪ੍ਰੋਗਰਾਮ ਨੂੰ ਅੱਗੇ ਵਧਾਉਂਦੇ ਹੋਏ ਹਿਮਾਚਲ ਪ੍ਰਦੇਸ਼ ਦੇ ਵਿਦਿਆਰਥੀਆਂ ਨੇ ਚੇਂਡਾਮੰਗਲਮ ਹੈਂਡਲੂਮ ਬੁਨਕਰ ਸਹਿਕਾਰੀ ਕਮੇਟੀ ਦਾ ਦੌਰਾ ਕੀਤਾ ਅਤੇ ਚਲਾਕੁਡੀ ਵਿੱਚ ਰਸਾ ਗੁਰੂਕੁਲ ਰਸੋਈ ਵਿੱਚ ਸਾਂਭਰ ਜਿਹੇ ਸਥਾਨਕ ਵਿਅੰਜਨ ਨੂੰ ਪਕਾਉਣ ਵਿੱਚ ਹੱਥ ਆਜਮਾਇਆ।
ਯਾਤਰਾ ਦੇ ਅੰਤਮ ਦਿਨ, ਵਿਦਿਆਰਥੀਆਂ ਨੇ ਰਾਜ ਸਰਕਾਰ ਦੇ ਸਮੱਗ੍ਰ ਸਿੱਖਿਆ ਕੇਰਲ  ਦੁਆਰਾ ਆਯੋਜਿਤ ਇੱਕ ਪ੍ਰੋਗਰਾਮ ਵਿੱਚ ਦੋਨਾ ਰਾਜਾਂ ਦੀਆਂ ਵਿੱਦਿਆਕ ਸੰਸਥਾਵਾਂ ਦੇ ਦਰਮਿਆਨ ਇੱਕ ਮੀਟਿੰਗ ਵਿੱਚ ਵੀ ਹਿੱਸਾ ਲਿਆ ਅਤੇ ਕਲਾਮਰਸੇਰੀ ਵਿੱਚ ਸਰਕਾਰੀ ਹਾਇਰ ਸੈਕੰਡਰੀ ਸਕੂਲ ਦੇ ਵਿਦਿਆਰਥੀਆਂ ਦੇ ਨਾਲ ਗੱਲਬਾਤ ਕੀਤੀ।
ਪ੍ਰੋਗਰਾਮ ਦੇ ਹਿੱਸੇ ਦੇ ਰੂਪ ਵਿੱਚ ਟੀਮ ਨੇ ਪ੍ਰਸਿੱਧ ਏਐੱਸਆਈ ਸਮਾਰਕਾਂ ਅਤੇ ਸਥਾਨਕ ਮਿਊਜ਼ੀਅਮ ਦਾ ਵੀ ਦੌਰਾ ਕੀਤਾ ਜਿਵੇਂ ਐਡਾਪੱਲੀ ਵਿੱਚ ਕੇਰਲ ਇਤਿਹਾਸ ਦਾ ਮਿਊਜ਼ੀਅਮ, ਏਰਨਾਕੁਲਮ ਵਿੱਚ ਦਰਬਾਰ ਹਾਲ ਆਰਟ ਗੈਲਰੀ, ਤ੍ਰਿਪੁਨੀਥੁਰਾ  ਵਿੱਚ ਹਿਲ ਪੈਲੇਸ ਮਿਊਜ਼ੀਅਮ ਅਤੇ ਥੇਵਾਰਾ ਵਿੱਚ ਕੇਰਲ ਲੋਕ ਕਥਾ ਮਿਊਜ਼ੀਅਮ। ਇਸ ਦੇ ਇਲਾਵਾ, ਸਥਾਨਕ ਕਲਾ ਅਤੇ ਖੇਡਾਂ ਬਾਰੇ ਜਾਣਨ ਲਈ ਕਲਾਰੀਪਯਟੂ ਦਾ ਵੀ ਇੱਕ ਵਿਸ਼ੇਸ਼ ਸੈਸ਼ਨ ਆਯੋਜਿਤ ਕੀਤਾ ਗਿਆ। ਹਿਮਾਚਲ ਪ੍ਰਦੇਸ਼ ਦੇ ਵਿਦਿਆਰਥੀਆਂ ਨੇ ਵੀ ਕੇਰਲ ਦੇ ਵਿਦਿਆਰਥੀਆਂ ਦੇ ਸਾਹਮਣੇ ਸੱਭਿਆਚਾਰ ਪ੍ਰਸਤੁਤੀਆਂ ਦਿੱਤੀਆਂ।
ਕੇਂਦਰੀ ਸਿੱਖਿਆ ਮੰਤਰਾਲੇ ਅਤੇ ਅਖਿਲ ਭਾਰਤੀ ਤਕਨੀਕ ਸਿੱਖਿਆ ਪਰਿਸ਼ਦ , ਨਵੀਂ ਦਿੱਲੀ ਨੇ ਇਸ ਯਾਤਰਾ ਨੂੰ ਸੁਵਿਧਾਜਨਕ ਬਣਾਉਣ ਵਿੱਚ ਸਹਿਯੋਗ ਦਿੱਤਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅੱਜ ਭਾਰਤੀ ਰਿਜ਼ਰਵ ਬੈਂਕ ਦੁਆਰਾ ਐਲਾਨੇ ਗਏ ਉਪਾਵਾਂ ਦੀ ਸ਼ਲਾਘਾ ਕੀਤੀ; ਪ੍ਰਧਾਨ ਮੰਤਰੀ ਨੇ ਕਿਹਾ, ਇਨ੍ਹਾਂ ਨਾਲ ਬੈਂਕ ਨਕਦੀ  ਵਿੱਚ ਵਾਧਾ ਹੋਵੇਗਾ ਅਤੇ ਕ੍ਰੈਡਿਟ ਸਪਲਾਈ ਵਿੱਚ ਸੁਧਾਰ ਹੋਵੇਗਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਭਾਰਤੀ ਰਿਜ਼ਰਵ ਬੈਂਕ  ਦੁਆਰਾ ਕੀਤੇ ਗਏ ਐਲਾਨਾਂ ਦੀ ਸ਼ਲਾਘਾ ਕੀਤੀ ਅਤੇ ਕਿਹਾ ਕਿ ਇਹ ਉਪਾਅ, ਬੈਂਕ ਨਕਦੀ  ਵਧਾਉਣਗੇ ਅਤੇ ਕ੍ਰੈਡਿਟ ਸਪਲਾਈ ਵਿੱਚ ਸੁਧਾਰ ਕਰਨਗੇ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ, “ਭਾਰਤੀ ਰਿਜ਼ਰਵ ਬੈਂਕ  ਦੁਆਰਾ ਅੱਜ ਕੀਤੇ ਗਏ ਐਲਾਨ ਬੈਂਕ ਨਕਦੀ  ਵਧਾਉਣਗੇ ਅਤੇ ਕ੍ਰੈਡਿਟ ਸਪਲਾਈ ਵਿੱਚ ਸੁਧਾਰ ਕਰਨਗੇ। ਇਹ ਕਦਮ ਸਾਡੇ ਛੋਟੇ ਕਾਰੋਬਾਰੀਆਂ, ਸੂਖਮ, ਲਘੂ ਅਤੇ ਦਰਮਿਆਨੇ ਉੱਦਮਾਂ , ਕਿਸਾਨਾਂ ਅਤੇ ਗ਼ਰੀਬਾਂ ਦੀ ਸਹਾਇਤਾ ਕਰਨਗੇ। ਇਨ੍ਹਾਂ ਕਦਮਾਂ ਤਹਿਤ ਡਬਲਿਊਐੱਮਏ ਸੀਮਾ ਵਧਾਏ ਜਾਣ ਨਾਲ ਸਾਰੇ ਰਾਜਾਂ ਨੂੰ ਵੀ ਜ਼ਰੂਰੀ ਮਦਦ ਮਿਲੇਗੀ।”
ਕਿਹਾ, ਰਿਜ਼ਰਵ ਬੈਂਕ
https://twitter.com/narendramodi/status/1251054144284065794
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈਪੀਐੱਫਓ ਨੇ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ ਅਨੁਸਾਰ ਗਾਹਕਾਂ ਦੇ ਖਾਤਿਆਂ ਵਿੱਚ ਈਪੀਐੱਫ ਤੇ ਈਪੀਐੱਸ ਜਮ੍ਹਾਂ ਕਰਵਾਉਣ ਸਬੰਧੀ ਔਨਲਾਈਨ ਮੈਕਾਨਿਜ਼ਮ ਸ਼ੁਰੂ ਕੀਤਾ
ਲਗਭਗ 79 ਲੱਖ ਗਾਹਕਾਂ ਤੇ ਲਗਭਗ 3.8 ਲੱਖ ਸੰਸਥਾਵਾਂ ਨੂੰ ਲਾਭ ਹੋਵੇਗਾ
ਤਿੰਨ ਮਹੀਨਿਆਂ ਲਈ ਸਬਸਿਡੀ 4800 ਕਰੋੜ ਰੁਪਏ ਵਧਣ ਦਾ ਅਨੁਮਾਨ
ਕੇਂਦਰ ਸਰਕਾਰ ਦੇ ਕਿਰਤ ਤੇ ਰੋਜ਼ਗਾਰ ਮੰਤਰਾਲੇ ਦੀ ਇੱਕ ਕਨੂੰਨੀ ਸੰਸਥਾ, ਕਰਮਚਾਰੀ ਭਵਿੱਖ ਨਿਧੀ ਸੰਗਠਨ  ਨੇ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ ਤਹਿਤ ਕੇਂਦਰ ਸਰਕਾਰ ਦੁਆਰਾ ਕੋਰੋਨਾ ਮਹਾਮਾਰੀ ਦਾ ਮੁਕਾਬਲਾ ਕਰਨ ਲਈ ਗ਼ਰੀਬਾਂ ਦੀ ਸਹਾਇਤਾ ਵਾਸਤੇ 26.3.2020 ਨੂੰ ਐਲਾਨੇ ਗਏ ਪੈਕੇਜ ਅਨੁਸਾਰ ਆਪਣੇ ਗਾਹਕਾਂ ਦੇ ਈਪੀਐੱਫ ਤੇ ਈਪੀਐੱਸ ਖਾਤਿਆਂ ਵਿੱਚ ਪੈਸੇ ਜਮ੍ਹਾਂ ਕਰਨ ਦਾ ਇੱਕ ਇਲੈਕਟ੍ਰੌਨਿਕ ਮੈਕਾਨਿਜ਼ਮ ਸ਼ੁਰੂ ਕੀਤਾ ਹੈ।
ਇਸ ਅਨੁਸਾਰ, ਸਰਕਾਰ ਦੁਆਰਾ ਐਲਾਨੀ ਗਈ ਰਾਹਤ ਹਾਸਲ ਕਰਨ ਲਈ ਯੋਗ ਸੰਗਠਨ/ਅਦਾਰੇ ਇਲੈਕਟ੍ਰੌਨਿਕ ਚਲਾਨ-ਕਮ-ਰਿਟਰਨ  ਭਰ ਕੇ ਦਾਅਵਾ ਕਰ ਸਕਦੇ ਹਨ। ਨਿयपयਯੁਕਤੀਕਾਰਾਂ ਤੇ ਕਰਮਚਾਰੀਆਂ ਦੁਆਰਾ ਈਸੀਆਰ ਵਿੱਚ ਦਰਸਾਈ ਗਈ ਬਕਾਇਆ ਰਕਮ ਜੋ ਈਪੀਐੱਫ ਅਤੇ ਈਪੀਐੱਸ ਖਾਤਿਆਂ ਵਿੱਚ  ਹੋਵੇ , ਕੇਂਦਰ ਸਰਕਾਰ ਦੁਆਰਾ ਯੋਗਦਾਨ ਪਾਉਣ ਵਾਲੇ ਈਪੀਐੱਫ ਮੈਂਬਰਾਂ ਦੇ ਯੂਨੀਵਰਸਲ ਅਕਾਊਂਟ ਨੰਬਰਾਂ  ਵਿੱਚ ਤਿੰਨ ਮਹੀਨਿਆਂ ਲਈ ਜਮ੍ਹਾਂ ਕਰਵਾਈ ਜਾਵੇਗੀ, ਜਿਨ੍ਹਾਂ ਦੀ ਤਨਖਾਹ 15, 000 ਰੁਪਏ ਤੋਂ ਘੱਟ ਹੈ ਅਤੇ ਜੋ ਪਹਿਲਾਂ ਹੀ ਈਪੀਐੱਫ ਤਹਿਤ ਕਵਰ ਕੀਤੇ ਗਏ ਉਨ੍ਹਾਂ ਅਦਾਰਿਆਂ/ਫੈਕਟਰੀਆਂ ਵਿੱਚ ਕਰਮਚਾਰੀ ਹਨ ਜਿੱਥੇ 100 ਤੱਕ ਕਰਮਚਾਰੀਆਂ ਨੂੰ ਰੋਜ਼ਗਾਰ ਦਿੱਤਾ ਗਿਆ ਹੈ ਅਤੇ ਉਨਾਂ ਵਿੱਚੋਂ 90% ਜਾਂ ਇਸ ਤੋਂ ਵੱਧ ਅਜਿਹੇ ਕਰਮਚਾਰੀ ਹਨ ਜੋ 15,000 ਰੁਪਏ ਪ੍ਰਤੀ ਮਹੀਨੇ ਤੋਂ ਘੱਟ ਕਮਾ ਰਹੇ ਹਨ। ਲਗਭਗ 79 ਲੱਖ ਗਾਹਕਾਂ ਤੇ ਲਗਭਗ 3.8 ਲੱਖ ਸੰਸਥਾਵਾਂ ਨੂੰ ਇਸ ਪੈਕੇਜ ਤੋਂ ਲਾਭ ਹੋਣ ਦੀ ਸੰਭਾਵਨਾ ਹੈ। ਇਸ ਨਾਲ ਤਿੰਨ ਮਹੀਨਿਆਂ ਦੀ ਅਵਧੀ ਲਈ 4800 ਕਰੋੜ ਰੁਪਏ ਦੀ ਸਬਸਿਡੀ ਵਧਣ ਦਾ ਅਨੁਮਾਨ ਹੈ।
ਇੱਥੇ ਇਹ ਜ਼ਿਕਰਯੋਗ ਹੈ ਕਿ ਕੇਂਦਰ ਸਰਕਾਰ ਨੇ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ  26.3.2020 ਨੂੰ ਕੋਰੋਨਾ ਮਹਾਮਾਰੀ ਵਿਰੁੱਧ ਲੜਾਈ ਲਈ ਗ਼ਰੀਬਾਂ ਦੀ ਸਹਾਇਤਾ ਨਾਲ ਲਾਂਚ ਕੀਤੀ ਸੀ। ਪੀਐੱਮਜੀਕੇਵਾਈ ਦਾ ਮੰਤਵ ਘੱਟ ਤਨਖ਼ਾਹ ਵਾਲੇ ਈਪੀਐੱਫ ਮੈਂਬਰਾਂ ਦੇ ਰੋਜ਼ਗਾਰ ਵਿੱਚ ਪੈਦਾ ਹੋਣ ਵਾਲੇ ਅੜਿੱਕੇ ਨੂੰ ਰੋਕਣਾ ਅਤੇ ਈਪੀਐੱਫ ਕਵਰ ਵਾਲੇ ਯੋਗ ਅਦਾਰਿਆਂ ਨੂੰ ਸਹਿਯੋਗ ਵਧਾਉਣਾ ਹੈ।
ਉੱਪਰ ਦਿੱਤੇ ਗਏ ਪੈਕੇਜ ਦੇ ਲਾਗੂਕਰਨ ਲਈ ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ ਨੇ ਸਕੀਮ ਦੇ ਮੰਤਵ, ਯੋਗਤਾ, ਮਾਪਦੰਡ, ਵੈਧਤਾ ਦੀ ਮਿਆਦ, ਪ੍ਰਕਿਰਿਆ ਅਤੇ ਰਾਹਤ ਹਾਸਲ ਕਰਨ ਦੀ ਵਿਧੀ ਨੂੰ ਨੋਟੀਫਾਈ ਕਰ ਦਿੱਤਾ।
ਇਲੈਕਟ੍ਰੌਨਿਕ ਚਲਾਨ ਕਮ ਰਿਟਰਨ  ਅਦਾਰਿਆਂ ਨੂੰ ਇਸ ਯੋਗ ਬਣਾਵੇਗੀ ਕਿ ਉਹ ਆਪਣੇ ਯੋਗ ਕਰਮਚਾਰੀਆਂ ਦੇ ਮਾਮਲੇ ਵਿੱਚ ਰਾਹਤ ਹਾਸਲ ਕਰ ਸਕਣ।
ਨਿਯੁਕਤੀਕਾਰ ਜੋ ਕਿਸੇ ਵੀ ਯੋਗ ਅਦਾਰੇ ਨਾਲ ਸੰਬਧਿਤ ਹੋਵੇ ਅਦਾਰੇ ਦੇ ਸਾਰੇ ਹੀ ਕਰਮਚਾਰੀਆਂ ਨੂੰ ਮਹੀਨੇ ਦੀਆਂ ਤਨਖ਼ਾਹਾਂ ਅਦਾ ਕਰੇਗਾ ਅਤੇ ਲੋੜੀਂਦੇ ਸਰਟੀਫਿਕੇਟ ਸਮੇਤ ਇਲੈਕਟ੍ਰੌਨਿਕ ਚਲਾਨ -ਕਮ-ਰਿਟਰਨ ਅਤੇ ਸਕੀਮ ਤਹਿਤ ਲਾਭ ਹਾਸਲ ਕਰਨ ਲਈ ਐਲਾਨ ਪੱਤਰ ਦਾਖਲ ਕਰੇਗਾ।
ਇਲੈਕਟ੍ਰੌਨਿਕ ਚਲਾਨ ਕਮ ਰਿਟਰਨ  ਅੱਪਲੋਡ ਹੋਣ ਤੋਂ ਬਾਅਦ ਅਤੇ ਅਦਾਰੇ ਦੀ ਯੋਗਤਾ ਤੇ ਕਰਮਚਾਰੀਆਂ ਦੇ ਜਾਇਜ਼ ਪਾਏ ਜਾਣ ਉਪਰੰਤ ਚਲਾਨ ਕਰਮਚਾਰੀਆਂ ਤੇ ਨਿਯੁਕਤੀਕਾਰ ਦੇ ਯੋਗਦਾਨ ਦੀ ਕੇਂਦਰ ਸਰਕਾਰ ਵੱਲ ਬਕਾਇਆ ਰਕਮ ਨੂੰ ਅਲੱਗ ਤੌਰ ‘ਤੇ ਦਰਸਾਏਗਾ ਜੋ ਯੋਗ ਕਰਮਚਾਰੀਆਂ ਦੀ ਰਾਹਤ ਦੇ ਸਬੰਧ ਵਿੱਚ ਹੋਵੇਗੀ ਅਤੇ ਬਕਾਇਆ ਰਕਮ ਨਿਯੁਕਤੀਕਾਰ ਦੁਆਰਾ ਅਦਾ ਕਾਰਨ ਯੋਗ ਹੋਵੇਗੀ।
ਜਦੋਂ ਨਿਯੁਕਤੀਕਾਰ ਆਪਣੇ ਵੱਲ ਦੂਜੇ ਕਰਮਚਾਰੀਆਂ ਦੀ ਨਿਕਲਦੀ ਬਕਾਇਆ ਰਕਮ ਜਮ੍ਹਾਂ ਕਰ ਦਿੰਦਾ ਹੈ, ਜਿਵੇਂ ਕਿ ਚਲਾਨ ਵਿੱਚ ਨਜ਼ਰ ਆਉਂਦਾ ਹੈ, ਤਾਂ ਈਪੀਐੱਫ ਤੇ ਈਪੀਐੱਸ ਦਾ ਯੋਗਦਾਨ ਕੇਂਦਰ ਸਰਕਾਰ ਦੁਆਰਾ ਅਦਾਰਿਆਂ ਦੇ ਯੋਗ ਕਰਮਚਾਰੀਆਂ ਦੇ ਯੂਨੀਵਰਸਲ ਅਕਾਊਂਟ ਨੰਬਰਾਂ ਵਿੱਚ ਸਿੱਧੀ ਜਮ੍ਹਾਂ ਕਰਵਾ ਦਿੱਤੀ ਜਾਵੇਗੀ।
ਇਸ ਸਕੀਮ ਦੇ ਵੇਰਵੇ ਅਤੇ ਅਕਸਰ ਪੁੱਛੇ ਜਾਂਦੇ ਪ੍ਰਸ਼ਨ  ਜੋ ਪੈਕੇਜ ਦੇ ਵੱਖ-ਵੱਖ ਪਹਿਲੂਆਂ ਦੇ ਸਪਸ਼ਟੀਕਰਨ ਨਾਲ ਸਬੰਧਿਤ ਹਨ, ਈਪੀਐੱਫਓ ਦੀ ਵੈੱਬਸਾਈਟ ਦੇ ਹੋਮ ਪੇਜ ‘ਤੇ TAB "COVID-19" ਤਹਿਤ ਉਪਲਬਧ ਹਨ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਅਤੇ ਉਨ੍ਹਾਂ ਦੀ ਪਤਨੀ ਨੇ ਗੋਆ ਦੇ ਪੋਂਡਾ ਵਿੱਚ ਮਤਰੁਛਾਯਾ ਕੰਨਿਆ ਅਨਾਥ ਘਰ ਦਾ ਦੌਰਾ ਕੀਤਾ ਅਤੇ ਉੱਥੇ ਰਹਿੰਦੇ ਲੋਕਾਂ ਨਾਲ ਗੱਲਬਾਤ ਕੀਤੀ
ਉਪ ਰਾਸ਼ਟਰਪਤੀ ਨੇ ਐੱਨਜੀਓ ਦੀ ਉਸ ਦੇ ਸਮਾਜਿਕ ਕਾਰਜਾਂ ਲਈ ਸਮਰਪਣ ਕਾਰਨ ਸ਼ਲਾਘਾ ਕੀਤੀ
ਉਪ ਰਾਸ਼ਟਰਪਤੀ ਨੇ ਕਾਰਪੋਰੇਟ ਸੈਕਟਰ ਨੂੰ ਸੀਐੱਸਆਰ ਰਾਹੀਂ ਐੱਨਜੀਓ ਦੇ ਸਮਰਥਨ ਲਈ ਕਿਹਾ
ਸ਼੍ਰੀ ਨਾਇਡੂ ਨੇ ਕੋਵਿਡ ਜੋਧਿਆਂ ਦੀ ਨਿਰਸੁਆਰਥ ਸੇਵਾ ਲਈ ਅਤੇ ਵਿਗਿਆਨੀਆਂ ਦੀ ਵੈਕਸੀਨ ਤਿਆਰ ਕਰਨ ਲਈ ਸ਼ਲਾਘਾ ਕੀਤੀ
ਉਪ ਰਾਸ਼ਟਰਪਤੀ, ਸ਼੍ਰੀ ਵੈਂਕਈਆ ਨਾਇਡੂ ਅਤੇ ਉਨ੍ਹਾਂ ਦੀ ਪਤਨੀ, ਸ਼੍ਰੀਮਤੀ ਊਸ਼ਾ ਨਾਇਡੂ ਅੱਜ ਗੋਆ ਦੀ ਰਾਜਧਾਨੀ ਪਣਜੀ ਤੋਂ ਤਕਰੀਬਨ 40 ਕਿਲੋਮੀਟਰ ਦੂਰ ਪੋਂਡਾ ਵਿਖੇ ਮਤਰੁਛਾਯਾ ਕੰਨਿਆ ਅਨਾਥ ਘਰ ਦਾ ਦੌਰਾ ਕੀਤਾ ਅਤੇ ਲਕੜੀਆਂ ਤੇ ਕਰਮਚਾਰੀਆਂ ਨਾਲ ਗੱਲਬਾਤ ਕੀਤੀ। ਉਨ੍ਹਾਂ ਨਾਲ ਉਨ੍ਹਾਂ ਦੀ ਬੇਟੀ ਦੀਪਾ ਵੈਂਕਟ, ਸਵਰਣ ਭਾਰਤ ਟਰੱਸਟ ਦੀ ਮੈਨਜਿੰਗ ਟ੍ਰਸਟੀ ਅਤੇ ਹੋਰ ਪਰਿਵਾਰ ਦੇ ਮੈਂਬਰ ਵੀ ਸਨ।
ਸ਼੍ਰੀ ਨਾਇਡੂ ਅਤੇ ਸ਼੍ਰੀਮਤੀ ਊਸ਼ਾ ਨਾਇਡੂ ਨੂੰ ਸੰਸਥਾਨ ਘੁਮਾਇਆ ਗਿਆ ਅਤੇ ਅਨਾਥ ਅਤੇ ਬੇਸਹਾਰਾ ਬੱਚਿਆਂ ਦੇ ਸਿਹਤਮੰਦ ਵਾਧੇ ਅਤੇ ਵਿਕਾਸ ਲਈ ਕਰਵਾਈਆਂ ਜਾ ਰਹੀਆਂ ਗਤੀਵਿਧੀਆਂ ਬਾਰੇ ਵੀ ਜਾਣਕਾਰੀ ਦਿੱਤੀ ਗਈ।
ਮਤਰੁਛਾਯਾ ਟਰੱਸਟ ਦੇ ਮੈਂਬਰਾਂ ਦੀ ਸ਼ਲਾਘਾ ਕਰਦੇ ਹੋਏ, ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਉਹ ਉਨ੍ਹਾਂ ਦੇ ਸਮਰਪਿਤ ਕੰਮ ਤੋਂ ਬਹੁਤ ਪ੍ਰਭਾਵਿਤ ਹਨ ਅਤੇ ਭਾਰਤ ਦੀ ਸਦੀਆਂ ਪੁਰਾਣੀ ‘ਵੰਡ ਅਤੇ ਸੰਭਾਲ’ ਦੇ ਅਸਲ ਭਾਵ ਨਾਲ ਸਮਾਜ ਸੇਵਾ ਦੀ ਪ੍ਰਸ਼ੰਸਾ ਕੀਤੀ। ਸਵਰਣ ਭਾਰਤ ਟਰੱਸਟ ਨਾਲ ਆਪਣੀ ਸਾਂਝ ਨੂੰ ਯਾਦ ਕਰਦਿਆਂ ਉਨ੍ਹਾਂ ਕਿਹਾ ਕਿ ਉਹ ਜਦੋਂ ਉੱਥੇ ਬੱਚਿਆਂ ਨਾਲ ਮਿਲੇ ਤਾਂ ਊਰਜਾਵਾਨ ਮਹਿਸੂਸ ਕੀਤਾ।
ਸ਼੍ਰੀ ਨਾਇਡੂ ਨੇ ਖੁਸ਼ੀ ਜ਼ਾਹਰ ਕੀਤੀ ਕਿ 800 ਤੋਂ ਜ਼ਿਆਦਾ ਬੱਚੀਆਂ ਨੂੰ ਗੋਦ ਲਿਆ ਜਾ ਚੁੱਕਿਆ ਹੈ ਅਤੇ 30 ਲਕੜੀਆਂ ਦੇ ਵਿਆਹ ਹੋ ਚੁੱਕੇ ਹਨ। ਉਨ੍ਹਾਂ ਇਹ ਵੀ ਕਿਹਾ ਕਿ ਉਹ ਇਹ ਜਾਣ ਕੇ ਖੁਸ਼ ਹਨ ਕਿ ਕਈ ਬੱਚੀਆਂ ਸਿੱਖਿਆ ਅਤੇ ਖੇਡਾਂ ਅੰਦਰ ਸ਼ਾਨਦਾਰ ਰਹੀਆਂ ਹਨ।
ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਕਈ ਲੜਕੀਆਂ ਐੱਨਜੀਓ ਕੇਡਰ ਅਤੇ ਰਾਜਾਂ ਦਾ ਅਜਿਹੀਆਂ ਗਤੀਵਿਧੀਆਂ ਵਿੱਚ ਸਮਰਥਨ ਕਰਨ ਵਿੱਚ ਕੋਸ਼ਿਸ਼ ਕਰ ਰਹੀਆਂ ਹਨ। ਮੈਂ ਕਾਰਪੋਰੇਟ ਸੈਕਟਰ ਨੂੰ ਸੀਐੱਸਆਰ ਤਹਿਤ ਇਨ੍ਹਾਂ ਸੰਸਥਾਵਾਂ ਜੋ ਸਮਾਜ ਸੇਵਾ ਵਿੱਚ ਲਗੀਆਂ ਹਨ, ਨੂੰ ਸਮਰਥਨ ਦੇਣ ਲਈ ਅਪੀਲ ਕਰਦਾ ਹਾਂ।
ਉਪ ਰਾਸ਼ਟਰਪਤੀ ਨੇ ਮਤਰੁਛਾਯਾ ਟਰੱਸਟ ਦੁਆਰਾ ਜਾਰੀ ਹੋਰ ਸਮਾਜਿਕ ਪ੍ਰੋਜੈਕਟਾਂ ਜਿਵੇਂ ਤਲਾਉਲੀ ਵਿੱਚ ਮੁੰਡਿਆਂ ਲਈ ਬਾਲ ਕਲਿਆਣ ਆਸ਼ਰਮ, ਮਡਗਾਓਂ ਵਿੱਚ ਲਕੜੀਆਂ ਲਈ ਘਰ, ਰੁਗਣਾਸ਼ਰਯ  ਵਿੱਚ ਜ਼ਰੂਰਤਮੰਦ ਮਰੀਜ਼ਾਂ ਲਈ ਸਟੇ ਹੋਮ ਬਾਰੇ ਵੀ ਦੱਸਿਆ। ਇਹ ਯਾਦ ਕੀਤਾ ਜਾ ਸਕਦਾ ਹੈ ਕਿ 1976 ਵਿੱਚ ਕੁਝ ਸਮਾਜਿਕ ਕਾਰਕੁਨਾਂ ਨੇ ਇਕੱਠੇ ਹੋ ਕੇ ਮਤਰੁਛਾਯਾ ਐੱਨਜੀਓ ਸ਼ੁਰੂ ਕੀਤੀ ਸੀ।
ਅੱਜ ਦੁਨੀਆ ਦੇ ਸਭ ਤੋਂ ਵੱਡੇ ਟੀਕਾਕਰਣ ਅਭਿਆਨ ਦੀ ਸ਼ੁਰੂਆਤ ਦੀ ਵਡਿਆਈ ਕਰਦੇ ਹੋ ਕਿਹਾ ਕਿ ਇਹ ਦੇਸ਼ ਲਈ ਮਾਣ ਵਾਲੀ ਗੱਲ ਹੈ। ਇਹ ਸਾਡੇ ਦੇਸ਼ ਦੇ ਵਧਦੀ ਹੋਈ ਆਤਮਨਿਰਭਰਤਾ ਦਾ ਵੀ ਮੁੱਖ ਚਿੰਨ੍ਹ ਹੈ। ਉਨ੍ਹਾਂ ਨੇ ਲੋਕਾਂ ਦੀਆਂ ਜਾਨਾਂ ਬਚਾਉਣ ਵਾਲੇ ਨਿਰਸੁਆਰਥ ਅਤੇ ਅਣਥੱਕ ਕੰਮ ਕਰਨ ਲਈ ਵਿਗਿਆਨੀਆਂ ਅਤੇ ਪਹਿਲੀਆਂ ਸਫ਼ਾਂ ਵਿੱਚ ਕੰਮ ਕਰਨ ਵਾਲੇ ਕੋਵਿਡ ਜੋਧਿਆਂ ਦੀ ਸ਼ਲਾਘਾ ਕੀਤੀ।
ਵਿੱਤ ਮੰਤਰਾਲਾ
ਕਸਟਮ ਅਥਾਰਟੀ ਕੋਲ 3,000 ਆਕਸੀਜਨ ਕੰਸਨਟ੍ਰੇਟਰਾਂ ਦੀ ਕੋਈ ਖੇਪ ਲੰਬਿਤ ਨਹੀਂ ਹੈ : ਵਿੱਤ ਮੰਤਰਾਲਾ
ਕਸਟਮ ਅਥਾਰਟੀਆਂ ਕੋਲ 3,000 ਆਕਸੀਜਨ ਕੰਸਨਟ੍ਰੇਟਰਾਂ ਦੀ ਖੇਪ ਬਾਰੇ ਮਾਮਲਾ ਮਾਨਯੋਗ ਦਿੱਲੀ ਹਾਈ ਕੋਰਟ ਵਿੱਚ ਉਠਿਆ ਅਤੇ ਇਸ ਬਾਰੇ ਸਰਕਾਰੀ ਵਕੀਲ ਨੇ ਸਪੱਸ਼ਟ ਕੀਤਾ ਕਿ ਇਸ ਵੇਲੇ ਕਸਟਮ ਅਥਾਰਟੀਆਂ ਕੋਲ ਅਜਿਹੀ ਕੋਈ ਖੇਪ ਬਕਾਇਆ ਨਹੀਂ ਹੈ।
ਹਾਲਾਂਕਿ, ਸੋਸ਼ਲ ਮੀਡੀਆ 'ਤੇ ਇਹ ਖ਼ਬਰਾਂ ਹਨ ਕਿ 3,000 ਆਕਸੀਜਨ ਕੰਸਨਟ੍ਰੇਟਰ ਕਸਟਮ ਅਥਾਰਟੀ ਕੋਲ ਪਏ ਹਨ। ਖੇਤਰੀ ਇਕਾਈਆਂ ਦੀ ਜਾਂਚ ਕੀਤੀ ਗਈ ਹੈ ਅਤੇ ਕਸਟਮਜ਼ ਵਿੱਚ ਅਜਿਹੀ ਕੋਈ ਖੇਪ ਨਹੀਂ ਹੈ। ਹਾਲਾਂਕਿ, ਟਵਿੱਟਰ 'ਤੇ ਇੱਕ ਤਸਵੀਰ ਵੀ ਪੋਸਟ ਕੀਤੀ ਗਈ ਹੈ, ਜੇ ਕਿਸੇ ਨੂੰ ਜਾਣਕਾਰੀ ਹੈ ਕਿ ਇਹ ਖੇਪ ਕਿੱਥੇ ਹੈ, ਤਾਂ ਸਾਨੂੰ ਇਸ ਬਾਰੇ ਦੱਸਿਆ ਜਾ ਸਕਦਾ ਹੈ ਅਤੇ ਅਸੀਂ ਤੁਰੰਤ ਕਾਰਵਾਈ ਕਰਾਂਗੇ।